# D OBCHODNÉ PODMIENKY

Uchádzač vo svojej ponuke predloží návrh rámcovej dohody na predmet zákazky spolu so zmluvnými podmienkami.

číslo zmluvy objednávateľa: .........................

číslo zmluvy dodávateľa: ..............................

**Rámcová dohoda na poskytovanie služieb podpory a rozvoja podnikového integrovaného informačného systému v oblasti geografických a pozemkových informačných systémov**

uzatvorená v súlade so zákonom č. 343/2015 Z. z. o verejnom obstarávaní, v znení neskorších predpisov, v zmysle § 269 ods. 2 a nasl. zákona č. 513/1991 Zb. Obchodného zákonníka, v znení neskorších predpisov a § 65 a nasl. zákona č. 185/2015 Z. z. Autorského zákona v znení neskorších predpisov

(ďalej ako „SLA Zmluva“ alebo „Zmluva“)

**Zmluvné strany**

**Objednávateľ:**

|  |  |
| --- | --- |
| Obchodné meno: | **Lesy Slovenskej republiky, štátny podnik** |
| Sídlo: | Námestie SNP 8, 975 66 Banská Bystrica |
| Právne zastúpený: | JUDr. Tibor Menyhart - generálny riaditeľ |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| bankové spojenie (IBAN): |  |
| Kontakt: |  |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S | |

(ďalej len „**objednávateľ**“)

a

**Poskytovateľ:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| bankové spojenie (IBAN): |  |
| Kontakt: |  |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. | |

(ďalej len „**poskytovateľ**“)

**Preambula**

* 1. Objednávateľ je prevádzkovateľom Integrovaného informačného systému v oblasti geografických a pozemkových informačných systémov (ďalej len „Informačný systém“), ktorého softvérové produkty slúžia na zabezpečenie hlavných procesov Objednávateľa a zároveň na centralizáciu a zosúladenie dát využívaných v rámci celej organizácie.
  2. Objednávateľ na plnenie svojich zákonných úloh a riadny výkon činností v zmysle zakladacej listiny č. 5063/1999-420 z 23 júna 1999 v znení neskorších dodatkov potrebuje zabezpečiť technickú podporu prevádzky, údržbu a rozvoj Informačného systému.
  3. Zmluvné strany uzatvorili v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov túto „Rámcovú dohodu na poskytovanie služieb podpory a rozvoja podnikového integrovaného informačného systému v oblasti geografických a pozemkových informačných systémov“, a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č. .............. zo dňa ............ pod číslom .............. a v Úradnom vestníku EÚ č. .............. zo dňa ............... pod číslom .............., a ktorej predmetom je realizácia zabezpečenia technickej podpory prevádzky, údržby a rozvoja Informačného systému (ďalej ako „Verejné obstarávanie“).
  4. Poskytovateľ vyhlasuje, že má na realizáciu predmetu zmluvy k dispozícii nevyhnutné kapacity a technické schopnosti na dodanie plnenia požadovaného Objednávateľom nevyhnutného na riadny výkon úloh zverených Objednávateľom na základe osobitných právnych predpisov.
  5. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení SLA Zmluvy.

**Článok č. 1**

**DEFINÍCIE POJMOV**

* 1. Zmluvné strany sa dohodli, že pojmy s veľkým začiatočným písmenom majú nasledovný význam:

1. **Človekodeň alebo MD** je merná jednotka pre vykazovanie prácnosti, za ktorú sa považuje 8 (osem) človekohodín.
2. **Človekohodina** je merná jednotka pre vykazovanie prácnosti, za ktorú sa považuje 1 (jedna) pracovná hodina (60 minút) jedného pracovníka Poskytovateľa. Najmenšia jednotka fakturácie podľa tejto Servisnej zmluvy je 0,5 Človekohodiny (30 minút).
3. **Dôvernou informáciou** je údaj, podklad, poznatok, dokument alebo iná informácia, bez ohľadu na formu jej zachytenia, s výnimkami uvedenými v čl. 12 tejto Zmluvy,
   * + 1. ktorá sa týka zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane) a
       2. ktorá bola poskytnutá zmluvnej strane alebo získaná zmluvnou stranou pred nadobudnutím platnosti a účinnosti Zmluvy a tiež počas jej platnosti a účinnosti, pokiaľ sa týka jej predmetu a
       3. ktorá je výslovne zmluvnou stranou označená ako dôverná, „confidential“, resp. „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane a
       4. pre ktorú je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, a utajované skutočnosti).
4. **Incident** je akákoľvek udalosť, pri ktorej je narušená funkčnosť Informačného systému v zmysle SLA Zmluvy, akékoľvek porušenie bezpečnostnej politiky Objednávateľa a pravidiel súvisiacich s prevádzkou informačných technológií verejnej správy.
5. **Vada alebo tiež „Defekt“** je nesúlad medzi skutočným stavom funkčnosti dodaného komponentu a medzi funkčnými špecifikáciami Komponentu uvedenými v príslušnej potvrdenej objednávke a jej prílohách a/alebo funkčnými špecifikáciami na Informačný systém dohodnutými medzi zmluvnými stranami, pričom nesúlad vznikol v dôsledku riadneho neplnenia tejto SLA Zmluvy a môže spôsobiť obmedzenie alebo znemožnenie funkčnosti Informačného systému alebo jeho časti. Poskytovateľ zodpovedá za vady (komponentu) v čase jeho odovzdania Objednávateľovi. Vadou nie je nefunkčnosť Informačného systému alebo jeho časti spôsobená pôsobením externých faktorov, ktoré Poskytovateľ nedokáže ani pri vynaložení nevyhnutnej miery úsilia ovplyvniť alebo taká nefunkčnosť, ktorú spôsobil svojím konaním Objednávateľ alebo tretie strany.
6. **Doba neutralizácie incidentu** je čas, do ktorého je Poskytovateľ povinný zabezpečiť neutralizáciu nahláseného Incidentu, a ktorý začína plynúť nahlásením Incidentu postupom v zmysle čl. 2 ods. 2.3 bod 1, Prílohy č. 1 tejto SLA Zmluvy, ak nie je v tejto SLA Zmluve ustanovené inak. Neutralizácia incidentu znamená odstránenie stavu obmedzujúceho alebo znemožňujúceho používanie Informačného systému formou náhradného (dočasného) riešenia, za ktoré sa považuje riešenie, pri ktorom funkčnosť Informačného systému, resp. jeho jednotlivých častí alebo služieb a plánovaná použiteľnosť Informačného systému je v porovnaní s dokumentáciou k Informačného systému (vrátane detailnej funkčnej špecifikácie) síce poskytovaná odlišne, avšak nie je podstatne ovplyvňované jej pôvodne plánované použitie. Do doby neutralizácie incidentu sa nezapočítava čas zdržania spôsobený nesprístupnením Informačného systému Objednávateľom na účel neutralizácie incidentu.
7. **Doba trvalého vyriešenia** je čas počítaný počnúc nahlásením incidentu postupom v zmysle čl. 2 ods. 2.3 bod 1 Prílohy č. 1 tejto SLA Zmluvy, do ktorého je Poskytovateľ povinný zabezpečiť trvalé odstránenie nahláseného incidentu, za ktoré sa považuje také riešenie, pri ktorom funkčnosť Informačného systému, resp. jeho jednotlivých funkčností alebo služieb v zmysle dokumentácie Informačného systému bola plne obnovená v súlade s dokumentáciou k Informačnému systému (vrátane detailnej funkčnej špecifikácie).
8. **Drobná požiadavka na zmenu** predstavuje požiadavku na zmenu funkčnosti Informačného systému, zmenu konfigurácie a/alebo nastavení Systému, ktoré sú vynútené zmenami prevádzkového prostredia Objednávateľa, vrátane udržiavania aktuálnosti príslušnej dokumentácie Systému, a ktorej prácnosť je najviac 3 (tri) MD.
9. **Informačný systém pre správu požiadaviek** je elektronický informačný systém pre správu požiadaviek, prostredníctvom ktorého Objednávateľ zabezpečuje evidenciu a informácie o požiadavkách a Poskytovateľ v zmysle tejto Servisnej zmluvy tieto požiadavky spracúva. Požiadavka na účely spracovania v rámci Informačného systému pre správu požiadaviek zahŕňa najmä hlásenie problému/incidentu, požiadavku na konzultáciu a ďalšie.
10. **Komponent** je každý nový produkt, program, softvér, či funkčnosť, ktorý Poskytovateľ nainštaluje, nakonfiguruje, naprogramuje alebo nastaví v Informačnom systéme, a ktorý je doplnením alebo zmenou Diela voči stavu zaznamenanému v dokumentácii k Informačnému systému v zmysle SLA Zmluvy.
11. **Bezpečnostný incident** je akýkoľvek spôsob narušenia bezpečnosti Informačného systému, ako aj akákoľvek bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa), akékoľvek porušenie bezpečnostnej politiky Objednávateľa a pravidiel súvisiacich s bezpečnosťou informačných technológií verejnej správy. Bezpečnostný incident môže i nemusí prebiehať súčasne s Bežným incidentom alebo Kritickým incidentom. Pokiaľ nie je stanovené inak, platia pre povinnosti Poskytovateľa pri riešení Bezpečnostného incidentu ustanovenia o Kritickom incidente.
12. **Bežný incident** je incident, ktorý sa prejavuje výpadkom fungovania jednotlivých častí Informačného systému alebo ich funkčnosti, pričom neobmedzuje použitie Informačného systému ako celku alebo jeho podstatných častí. Za Bežný incident sa považujú aj všetky ostatné incidenty, ktoré nespĺňajú definíciu Kritického incidentu.
13. **Kritický incident** je incident, ktorý sa prejavuje výpadkom Informačného systému ako celku, pri ktorom nie je možné použiť ani jednu jeho časť alebo výpadkom časti Informačného systému, ktorá obmedzuje jeho použitie v podstatnom rozsahu. Za kritický sa považuje incident, ktorý sa prejavuje plošne voči aspoň 20% interných a externých používateľov Informačného systému, je vyvolávaný opakovane alebo má trvalý charakter a/alebo spôsobuje nepoužiteľnosť celého Informačného systému na stanovený účel.
14. **Nekritický incident** je incident, ktorý nie je Kritický incident alebo Bežný ani Bezpečnostný incident, pričom sa prejavuje tým, že znemožňuje a/alebo obmedzuje používanie Informačného systému, jeho funkčností alebo služieb z hľadiska koncového používateľa.
15. **HW** znamená hardvérový produkt, t. j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia.
16. **SW alebo softvér** je produkt, ktorého súčasťou je počítačový program/počítačové programy vrátane dokumentácie a manuálov a zároveň, ktorý tvorí súčasť Informačného systému a bol dodaný Poskytovateľom v rámci plnenia tejto Zmluvy.
17. **SW alebo softvér tretej strany** je softvérový produkt, ktorého súčasťou je počítačový program/počítačové programy vrátane dokumentácie a manuálov, a zároveň ktorý tvorí súčasť Informačného systému a bol dodaný Poskytovateľom v rámci plnenia tejto Zmluvy
18. **Metodický pokyn pre riadenie IT projektov** znamená metodický pokyn Ministerstva financií Slovenskej republiky č. MF/28999/2009-132 pre riadenie IT projektov, resp. metodický pokyn, ktorý ho nahradí.
19. **Metodika zabezpečenia** je dokument špecifikovaný v čl. 2 bod [9](#Ref4245276) tejto SLA Zmluvy, resp. dokument, ktorý ho nahradí.
20. **Obchodný zákonník** je zákon č. 513/1991 Zb. Obchodný zákonník, v znení neskorších predpisov.
21. **Objednávateľ** je verejný obstarávateľ uvedený v záhlaví tejto SLA Zmluvy.
22. **Objednávkové služby** sú služby popísané v čl. 3 bod 4 tejto SLA Zmluvy.
23. **Paušálne služby** sú služby popísané v čl. 3 bod 2 tejto SLA Zmluvy.
24. **Poskytovateľ** je poskytovateľ služieb podpory prevádzky, údržby a rozvoja uvedený v záhlaví tejto SLA Zmluvy.
25. **Oprávnená osoba Objednávateľa** je zástupca Objednávateľa, ktorého identifikačné údaje, vrátane rozsahu oprávnení oznámi Objednávateľ Poskytovateľovi tejto SLA Zmluvy.
26. **Oprávnená osoba/Zodpovedná osoba Poskytovateľa** je zástupca Poskytovateľa, ktorého identifikačné údaje, vrátane rozsahu oprávnení oznámi Poskytovateľ Objednávateľovi tejto SLA Zmluvy.
27. **Služby** sú Paušálne služby a/alebo Objednávkové služby, ktoré pozostávajú zo služieb podpory prevádzky, služby údržby a služby rozvoja Informačného systému v súlade s touto SLA Zmluvou.
28. **Informačný systém alebo tiež ako Systém** je Integrovaný informačný systém v oblasti geografických a pozemkových informačných systémov, ktorého podpora, údržba a rozvoj je predmetom tejto SLA Zmluvy.
29. **Autorský zákon** je zákon č. 185/2015 Z. z. Autorský zákon v znení neskorších predpisov.
30. **Vyhláška úradu podpredsedu vlády SR pre investície a informatizáciu č. 401/2023 Z. z.** je vyhláška Úradu podpredsedu vlády SR pre investície a informatizáciu o riadení projektov a zmenových požiadaviek v prevádzke informačných technológií verejnej správy.
31. **Vyhláška úradu podpredsedu vlády SR pre investície a informatizáciu č. 78/2020 Z. z.** je vyhláška Úradu podpredsedu vlády SR pre investície a informatizáciu o štandardoch pre informačné technológie verejnej správy.
32. **Vyhláška úradu podpredsedu vlády SR pre investície a informatizáciu č. 179/2020 Z. z. j**e vyhláška Úradu podpredsedu vlády SR pre investície a informatizáciu ktorou sa upravuje spôsob kategorizácie a obsah bezpečnostných opatrení ITVS.
33. **Zákon o KB** znamená zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov.
34. **Zákon o ITVS** znamená zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.
35. **Zákon o registri partnerov verejného sektora** znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
36. **Zákon o slobodnom prístupe k informáciám** je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
37. **Zmluva alebo tiež SLA Zmluva** je táto Rámcová dohoda na poskytovanie služieb podpory a rozvoja podnikového integrovaného informačného systému v oblasti geografických a pozemkových informačných systémov, nazývaná aj ako servisná alebo prevádzková zmluva.
38. **ZVO** je zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok č. 2**

**VYHLÁSENIA ZMLUVNÝCH STRÁN**

* 1. Poskytovateľ vyhlasuje, že je spôsobilý uzatvoriť túto SLA Zmluvu a riadne plniť záväzky z nej vyplývajúce a že sa oboznámil s podkladmi tvoriacimi zadávanú dokumentáciu, vrátane jej príloh, ktoré ustanovujú požiadavky na predmet plnenia tejto SLA Zmluvy.
  2. Poskytovateľ vyhlasuje, že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu predmetu SLA Zmluvy.
  3. Poskytovateľ vyhlasuje a zaväzuje sa, že v čase uzatvorenia SLA Zmluvy má splnené povinnosti, ktoré mu vyplývajú v zmysle Zákona o registri partnerov verejného sektora a počas trvania tejto SLA Zmluvy bude udržiavať zápis v tomto registri a riadne plniť všetky povinnosti vyplývajúce pre neho zo Zákona o registri partnerov verejného sektora a o zmene a doplnení niektorých zákonov.
  4. Poskytovateľ pre prípad zodpovednosti za škodu spôsobenej pri poskytovaní plnenia podľa tejto SLA Zmluvy uzatvorí poistnú zmluvu, čo preukazuje Objednávateľovi predložením platnej a účinnej poistnej zmluvy, ktorej predmetom je poistenie zodpovednosti za škodu spôsobenú konaním Poskytovateľa v súvislosti s plnením podľa tejto SLA Zmluvy na poistnú sumu v minimálnom rozsahu ceny podľa tejto SLA Zmluvy. Nepredloženie poistnej zmluvy zakladá povinnosť Objednávateľa nepristúpiť k podpisu k SLA Zmluve. Zrušenie poistnej zmluvy bez jej nahradenia inou poistnou zmluvou počas platnosti a účinnosti SLA Zmluvy je podstatným porušením SLA Zmluvy.
  5. Objednávateľ týmto vyhlasuje, že je verejný obstarávateľ, ktorý nie je orgánom verejnej moci a bol založený a v súlade s právnym poriadkom Slovenskej republiky, spĺňa všetky podmienky a požiadavky stanovené v tejto SLA Zmluve, je oprávnený a spôsobilý uzatvoriť túto SLA Zmluvu a riadne plniť záväzky v nej obsiahnuté.
  6. Objednávateľ podpisom SLA Zmluvy vyhlasuje, že na účely plnenia tejto SLA Zmluvy Poskytovateľom má zabezpečené programové vybavenie a IT infraštruktúru, a to takým spôsobom, že plnenie povinností Poskytovateľom bude objektívne možné a bude v súlade s preambulou tejto SLA Zmluvy.
  7. V prípade rozporu medzi ustanoveniami SLA Zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia SLA Zmluvy. V prípade rozporu medzi ustanoveniami SLA Zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou Zmluvných strán vylúčiť, platia ustanovenia SLA Zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
  8. Objednávateľ vyhlasuje, že obsah SLA Zmluvy je v súlade so všetkými predpismi upravujúcimi činnosť Objednávateľa, najmä s predpismi týkajúcimi sa verejného obstarávania.
  9. Poskytovateľ vyhlasuje a zaväzuje sa, že bude dodržiavať bezpečnostné požiadavky špecifikované v Metodike pre systematické zabezpečenie organizácií verejnej správy v oblasti informačnej bezpečnosti[[1]](#footnote-1) (ďalej ako „Metodika zabezpečenia“).
  10. Poskytovateľ vyhlasuje a zaväzuje sa, že umožní Objednávateľovi vykonať audit bezpečnosti Informačného systému na overenie miery dodržiavania bezpečnostných požiadaviek relevantných právnych predpisov a zmluvných požiadaviek.
  11. Poskytovateľ vyhlasuje a zaväzuje sa, že prijme opatrenia na zabezpečenie nápravy zistení z auditu bezpečnosti Informačného systému.

**Článok č. 3**

**ÚČEL A PREDMET ZMLUVY**

* 1. Účelom tejto SLA Zmluvy je zabezpečenie služieb technickej podpory softvérového riešenia úprav, údržby a rozvoja Informačného systému, pričom na účel zabezpečenia jeho riadnej prevádzkyschopnosti a úprav funkcionalít tak, aby mohla byť zabezpečená sústavná interoperabilita so všetkými informačnými systémami, s ktorými je Informačný systém integrovaný.
  2. Poskytovateľ sa zaväzuje poskytnúť Objednávateľovi v rozsahu a za podmienok tejto SLA Zmluvy služby maintenance, servisnej a technickej podpory prevádzky, údržby a rozvoja Informačného Systému vnasledovnom rozsahu:

1. poskytovanie služieb servisného hotline;
2. podpora pri realizácii prevádzkových zásahov (podpora prevádzky systému);
3. realizácia pravidelných preventívnych zásahov (profylaktika a monitoring);
4. realizácia servisných zásahov (riešenie incidentov) v prípade nefunkčnosti Informačného systému alebo jeho Komponentov;
5. realizácia servisných zásahov podľa požiadaviek (riešenie požiadaviek na zmenu konfigurácie);
6. maintenance, ktorou sa rozumejú ďalšie dodávky, činnosti a práce nevyhnutné pre zachovanie funkčnosti a prevádzkyschopnosti Informačného systému, ktoré nie sú výslovne stanovené ako povinnosť Objednávateľa;
7. podpora pri realizácii rozvojových zásahov (riešenie požiadaviek na rozvoj UX – užívateľskej skúsenosti a služieb),

(ďalej ako „Paušálne služby“).

* 1. Podrobná špecifikácia obsahu a rozsahu Paušálnych služieb je uvedená v Prílohe č. 1 tejto SLA Zmluvy.
  2. Poskytovateľ sa zaväzuje na základe písomnej objednávky Objednávateľa poskytnúť mu po potvrdení objednávky v dohodnutom čase a v súlade s podmienkami uvedenými v tejto SLA Zmluve vývojové, architektonické, analytické, testovacie a k nim obdobné služby na úpravu, resp. rozšírenie zdrojového kódu Informačného systému vyplývajúce z Prílohy č. 2 tejto Zmluvy (ďalej ako „Objednávkové služby“).
  3. Špecifikácia spôsobu poskytovania plnenia predmetu SLA Zmluvy tvorí súčasť Prílohy č. 1 v časti týkajúcej sa Paušálnych služieb a súčasť Prílohy č. 2 v časti týkajúcej sa Objednávkových služieb.
  4. Podrobne špecifikované štandardy pre poskytovanie Služieb obsahujúce najmä:

1. metodiky riadenia a požadované SLA parametre;
2. štandardy pre release a deployment manažment;
3. štandardy pre dokumentáciu;
4. štandardy pre testovanie;
5. štandardy pre systém riadenia kvality alebo
6. iné obdobné štandardy, ako sú uvedené pod písmenami [a)](#Ref519781750) až [e)](#Ref519781754) vyššie,
7. sú uvedené v Prílohe č. 3 tejto SLA Zmluvy.
   1. Objednávateľ sa touto SLA Zmluvou zaväzuje zaplatiť Poskytovateľovi dohodnutú sumu za riadne a včas poskytnuté Služby. Podmienky určenia a výšku sumy zodpovedajúcej cene za Služby v zmysle tejto SLA Zmluvy upravuje článok 9 tejto SLA Zmluvy.
   2. Súčasťou plnenia Poskytovateľa podľa tejto SLA Zmluvy je i poskytnutie užívacích oprávnení ku všetkým častiam Informačného systému, ktoré dodá či upraví Poskytovateľ na základe tejto SLA Zmluvy a ktoré požívajú ochranu podľa Autorského zákona v platnom znení, a to v rozsahu špecifikovanom v tejto SLA Zmluve.
   3. Objednávateľ sa zaväzuje poskytnúť Poskytovateľovi súčinnosť, ktorá je nevyhnutná pre poskytnutie Služieb, a to v rozsahu, ktorý je výslovne uvedený v Prílohe č. 1 tejto SLA Zmluvy.
   4. Predmetom tejto SLA Zmluvy je úprava práv a povinností Zmluvných strán pri zabezpečení Paušálnych služieb a Objednávkových služieb Poskytovateľom.

**Článok č.** **4**

**MIESTO A TERMÍN POSKYTOVANIA SLUŽIEB**

* 1. Ak sa Zmluvné strany nedohodnú inak, miestom poskytovania Služieb je sídlo Objednávateľa, a ak to technické podmienky umožňujú a ak sa Zmluvné strany na tom dohodnú, Poskytovateľ môže poskytovať Služby aj prostredníctvom vzdialeného prístupu. Poskytovateľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa, ktoré Objednávateľ poskytol Poskytovateľovi v súlade s článkom [8](#Ref31977681) tejto SLA Zmluvy.
  2. Poskytovateľ je povinný poskytovať Paušálne služby mesačne, v rámci časového pokrytia, ktoré je detailne vymedzené v Prílohe č. 4 tejto SLA Zmluvy. V prípade oneskorenia poskytnutia Paušálnych služieb, ktoré nebude spôsobené zavinením Poskytovateľa, sa lehota na plnenie primerane predĺži dohodou oboch Zmluvných strán, najmenej však o dobu omeškania nezavineného Poskytovateľom.
  3. Objednávkové služby je Poskytovateľ povinný poskytnúť iba vtedy, ak potvrdí písomnú objednávku Objednávateľa v súlade s touto SLA Zmluvou. Postup odoslania objednávky a spôsob jej potvrdenia je bližšie popísaný v Prílohe č. 5 tejto SLA Zmluvy.
  4. Na špecifikáciu Objednávkových služieb na účel ich objednávky je Objednávateľ povinný používať jednotný objednávkový formulár, ktorý tvorí Prílohu č. 6 tejto SLA Zmluvy. Na základe Objednávateľom vyplneného a doručeného objednávkového formulára Poskytovateľ vypracuje cenovú kalkuláciu podľa Prílohy č. 7 tejto SLA Zmluvy, ktorú Poskytovateľ zašle Objednávateľovi a ktorá bude obsahovať podrobný návrh riešenia, vrátane analýzy dopadov a predpokladaného harmonogramu prác s uvedením navrhovanej doby poskytnutia Objednávkových služieb a plán ich realizácie. Súčasťou plánu realizácie Objednávkových služieb bude špecifikácia akceptačných testov.
  5. Poskytovateľ začne s realizáciou Objednávkových služieb až po prijatí písomnej záväznej objednávky zo strany Objednávateľa. Objednávateľ sa zaväzuje doručiť Poskytovateľovi písomnú záväznú objednávku do siedmich kalendárnych dní odo dňa doručenia cenovej kalkulácie vyhotovenej Poskytovateľom podľa čl. 4 bodu 4 tejto SLA Zmluvy alebo v rovnakej lehote doručiť Poskytovateľovi písomné vyjadrenie o neakceptovaní cenovej kalkulácie. Ak Objednávateľ vo svojom písomnom vyjadrení nebude súhlasiť s cenovou kalkuláciou Poskytovateľa a ani nedoručí Poskytovateľovi písomnú záväznú objednávku podpísanú Oprávnenou osobou Objednávateľa, Poskytovateľ Objednávkové služby neposkytne, ibaže sa Zmluvné strany písomne dohodnú inak.
  6. Požadovaná doba vyriešenia príslušnej požiadavky v rámci Objednávkových služieb je súčasťou objednávkového formulára Objednávateľa. Plánovaná doba vyriešenia je uvedená v cenovej kalkulácii Poskytovateľa, ktorej neoddeliteľnou súčasťou je návrh riešenia, predpokladaný harmonogram práce a plán realizácie Objednávkových služieb.
  7. V prípade, ak Poskytovateľ po prijatí písomnej záväznej objednávky Objednávateľa nezačne dodávanú službu do 7 kalendárnych dní realizovať bude takéto konanie zo strany Poskytovateľa považované za podstatné porušenie SLA Zmluvy.

**Článok č. 5**

**RIEŠENIE INCIDENTOV**

* 1. Pri poskytovaní Služieb môže dôjsť k výskytu Incidentov, ktoré sa podľa miery závažnosti delia na:

1. Bežné incidenty,
2. Kritické incidenty,
3. Nekritické incidenty.
   1. Bezpečnostné incidenty sa považujú za Kritické incidenty, a to aj v prípade, ak závažnosť incidentu nemá vplyv na obvyklú funkčnosť Systému, alebo ak nedosahuje intenzity Kritického incidentu.
   2. Poskytovateľ sa zaväzuje dodržať pri riešení Incidentov nasledovné reakčné doby:
4. pri Bežných incidentoch sa Poskytovateľ zaväzuje začať so zásahom najneskôr do 2 pracovných dní v rámci základného časového pokrytia (t. j. od 8:00 do 16:00 hod. od pondelka do piatku s výnimkou štátnych sviatkov a dní pracovného pokoja) od nahlásenia Bežného incidentu;
5. pri Kritických incidentoch sa Poskytovateľ zaväzuje začať so zásahom najneskôr do 4 hodín od momentu nahlásenia kritického incidentu bez ohľadu na základný rámec časového pokrytia;
6. pri Nekritických incidentoch sa Poskytovateľ zaväzuje začať so zásahom najneskôr do 1 pracovného dňa v rámci základného časového pokrytia (t. j. od 8:00 do 16:00 hod. od pondelka do piatku s výnimkou štátnych sviatkov a dní pracovného pokoja) od nahlásenia Kritického incidentu;
7. pri Bezpečnostných incidentoch (Kritických incidentoch) sa Poskytovateľ zaväzuje začať so zásahom najneskôr do 4 hodín v rámci časového pokrytia 24 hod. od pondelka do nedele od nahlásenia alebo zistenia Bezpečnostného incidentu, a to bez ohľadu na to, či k Bezpečnostnému incidentu došlo pri riadnom fungovaní Informačného systému alebo v súvislosti s Bežným incidentom alebo Kritickým incidentom.
   1. Poskytovateľ sa zaväzuje v súčinnosti s technickou podporou Objednávateľa incidenty riešiť až do:
8. ich trvalého vyriešenia, alebo ak nie je objektívne možné incident bez zbytočného odkladu trvale vyriešiť, do
9. zabezpečenia dočasného režimu funkčnosti Informačného systému (funkcia a plánovaná použiteľnosť Informačného systému je odlišná od požiadaviek a funkčnej špecifikácie, avšak táto odlišnosť nemá podstatný vplyv na pôvodne plánované využitie Informačného systému) vytvorením náhradného postupu alebo dočasného riešenia.
   1. Poskytovateľ sa zaväzuje odstrániť:
10. Bežný incident najneskôr do 6 pracovných dní;
11. Kritický incident najneskôr do 2 pracovných dní;
12. Nekritický incident najneskôr do 4 pracovných dní;
13. Bezpečnostný (kritický) incident najneskôr do 2 pracovných dní.
    1. Požiadavky na riešenie incidentov je Objednávateľ povinný nahlasovať prostredníctvom informačného systému pre správu požiadaviek a následne aj e-mailom (potvrdzujúcim nahlásený incident). Zoznam osôb oprávnených pre nahlásenie požiadavky na riešenie incidentu zo strany Objednávateľa a ich kontaktné údaje sa Oprávnená osoba Objednávateľa zaväzuje dodať Poskytovateľovi v písomnej forme listinne do 10 dní od nadobudnutia účinnosti tejto SLA Zmluvy; každú zmenu týchto osôb je Objednávateľ povinný bezodkladne nahlásiť Poskytovateľovi písomne, a to buď listinne alebo e-mailom.
    2. Poskytovateľ je povinný príjem požiadavky Objednávateľa na riešenie incidentu potvrdiť, v opačnom prípade je Objednávateľ povinný využiť aj iný spôsob kontaktovania Poskytovateľa. Poskytovateľ sa zaväzuje pri riešení incidentov postupovať nasledovne:
14. telefonicky sa spojí s technickou podporou Objednávateľa;
15. v prípade potreby je schopný okamžite sa vzdialene pripojiť na infraštruktúru Objednávateľa,;
16. v prípade potreby je schopný osobne sa dostaviť do priestorov organizačných jednotiek a prevádzok Objednávateľa.

**Článok č. 6**

**AKCEPTÁCIA SLUŽIEB**

* 1. Poskytovateľ predloží dokumentáciu k Paušálnym službám, ktorých rozsah zodpovedá čl. [3 bod 2](#Ref31978412) tejto SLA Zmluvy Objednávateľovi ešte pred podpísaním SLA Zmluvy. K akceptácií rozsahu, v akom sa Paušálne služby budú poskytovať, dochádza dňom podpisu SLA Zmluvy Zmluvnými stranami.
  2. Objednávateľ je oprávnený pred podpisom SLA Zmluvy Zmluvnými stranami zaslať pripomienky k dokumentácií Paušálnych služieb a rozsahu, v akom budú poskytované najneskôr 10 kalendárnych dní pred podpisom SLA Zmluvy Zmluvnými stranami. Poskytovateľ je povinný v lehote do podpisu SLA Zmluvy Zmluvnými stranami pripomienky zapracovať alebo odmietnuť ich zapracovanie, pričom záverečnú podobu Paušánych služieb vrátane rozsahu a mieri ich poskytovania potvrdia Zmluvné strany podpisom tejto SLA Zmluvy.
  3. Poskytovateľ je povinný odovzdať predkladanú dokumentáciu k poskytovaným Paušálnym službám v elektronickej forme na CD alebo DVD nosiči v čase akceptácie Paušálnych služieb a v prípade potreby a požiadavky Objednávateľa aj v jednom vyhotovení v písomnej forme.
  4. Vyhodnotenie poskytnutých Paušálnych služieb Poskytovateľom spolu so zoznamom Paušálnych služieb poskytnutých za kalendárny mesiac odovzdá Poskytovateľ písomne prostredníctvom protokolu o poskytnutých paušálnych službách do desiateho dňa nasledujúceho kalendárneho mesiaca. Porušenie tejto povinnosti je nepodstatným porušením SLA Zmluvy.
  5. Predpokladom pre akceptáciu Objednávkových služieb je realizovanie akceptačného testu podľa špecifikácie uvedenej v cenovej kalkulácii v pláne realizácie v testovacom prostredí Objednávateľa. Ak sa Zmluvné strany nedohodnú inak, Objednávateľ sa zaväzuje akceptovať poskytnuté Objednávkové služby, ak spĺňajú požiadavky v zmysle obojstranne odsúhlasených funkčných špecifikácií podľa objednávkového formulára a zároveň počet nevyriešených neodstránených Vád, ktoré sú výsledkom pôsobenia Objednávkových služieb, ktorými sa rozumie nesúlad ich skutočného stavu s funkčnými špecifikáciami dohodnutými medzi Zmluvnými stranami, zistený na základe funkčných a/alebo akceptačných testov, za ktorý zodpovedá Poskytovateľ, neprevýši limity uvedené v nasledujúcej tabuľke:

|  |  |  |
| --- | --- | --- |
| **Kategória** | **Popis** | **Povolený počet defektov** |
| Kritická | Kritická vada s dopadom na základné funkcionality Informačného systému, ktorý by v prípade výskytu v produkčnom prostredí znemožnil prevádzku Informačného systému, resp. v testovacom prostredí zastavil postup testov. | 0 |
| Bežná | Vada s nepodstatným dopadom na obsluhu Informačného systému, resp. bez dopadu na postup testov v testovacom prostredí. | 3 |

* 1. Poskytovateľ sa zaväzuje, že v prípade poskytnutia Objednávkových služieb prostredníctvom subdodávateľov alebo treťou stranou dodrží štandardy pre aktualizáciu informačno-komunikačných technológií a štandardy pre účasť tretej strany v súlade s Vyhláškou o štandardoch pre ITVS, a tiež Metodický pokyn pre riadenie IT projektov. Ak sa počas trvania Zmluvy preukáže, že Poskytovateľ povinnosť podľa predchádzajúcej vety porušil, Objednávateľ má právo odmietnuť akceptáciu Objednávkových služieb a nárok na náhradu škody.
  2. Zmluvné strany sa zaväzujú potvrdiť poskytnutie Objednávkových služieb akceptačným protokolom, ktorý slúži ako podklad pre vystavenie príslušnej faktúry Poskytovateľom a úhradu ceny za Objednávkové služby v zmysle cenovej kalkulácie Poskytovateľa. Vzor akceptačného protokolu na Objednávkové služby tvorí Prílohu č. 8 tejto SLA Zmluvy.
  3. Objednávateľ sa zaväzuje podpísať akceptačný protokol k Objednávkovým službám vystavený Poskytovateľom do piatich pracovných dní odo dňa úspešného vykonania akceptačných testov Objednávkových služieb. V prípade márneho uplynutia uvedenej lehoty sa príslušné Objednávkové služby považujú za riadne akceptované Objednávateľom.

**Článok č. 7**

**ZÁRUKA A ODSTRAŇOVANIE VÁD**

* 1. Objednávateľ sa zaväzuje pri akceptácii Služieb preukázať a zdokumentovať, či bola požadovaná Služba odovzdaná riadne a včas a v súlade s účelom, cieľom a funkcionalitou Informačného systému, ktorého sa týka.
  2. V prípade, ak v rámci tejto SLA Zmluvy bude dodané také plnenie, ktorého výsledkom bude Autorské dielo v súlade s čl. 10 a 11, platí že Poskytovateľ zodpovedá, že také dielo je čase dodania diela bez vád. V takom prípade Poskytovateľ poskytuje záruku po dobu 12 mesiacov odo dňa podpísania akceptačného protokolu o odovzdaní a prevzatí predmetu plnenia SLA Zmluvy (diela) alebo jeho časti s výnimkou prípadov, ak vada vznikla v dôsledku externých faktorov alebo konaním Oprávnenej osoby Objednávateľa alebo ním splnomocnenou osobou, alebo tretími stranami.
  3. Ak majú poskytnuté Objednávkové služby vady, je Objednávateľ povinný bezodkladne upovedomiť Poskytovateľa o vzniknutých vadách, pričom:

1. za Kritické vady sa považuje, ak výsledok poskytnutých Služieb nie je možné využívať na pôvodne plánovaný účel definovaný v SLA Zmluve alebo kritická vada spôsobuje takú nefunkčnosť Informačného Systému, aká zodpovedá vadám úrovne A a úrovne B v zmysle SLA Zmluvy a
2. o Bežné vady ide v prípadoch, ak je funkcia a plánovaná použiteľnosť poskytnutých Služieb odlišná od špecifikácie a požiadaviek podľa SLA Zmluvy, avšak nie je podstatne ovplyvňované pôvodne plánované použitie vytvoreného výsledku alebo menej zásadná vada spôsobuje nefunkčnosť Informačného systému zodpovedajúcu vadám úrovne C v zmysle SLA Zmluvy. V prípade menej zásadných vád, nie je zásadným spôsobom obmedzená ani narušená funkčnosť Informačného systému.
   1. V prípade, ak dôjde počas platnosti a účinnosti SLA Zmluvy k obmedzeniu, narušeniu prevádzky Informačného systému alebo k prerušeniu jeho funkcií alebo funkcií potrebných pre riadne fungovanie a interoperabilitu s inými informačnými systémami, Poskytovateľ je povinný postupovať v súlade s čl. 5 tejto SLA Zmluvy a incidenty začať riešiť a odstrániť v lehote v závislosti od toho, o aký druh incidentu v konkrétnom prípade ide, a to od okamihu oznámenia incidentu Objednávateľom. Podľa klasifikácie incidentu sa bude odvíjať doba neutralizácie a trvalého vyriešenia incidentu.
   2. Pre odstránenie pochybností sa stanovuje, že treba rozlišovať medzi vadou Informačného systému, ktorá bola spôsobená nezávisle od poskytnutých Služieb v zmysle SLA Zmluvy a vadou Služieb spôsobenou neposkytnutím Služieb podľa tejto SLA Zmluvy riadne (napr. vada Objednávkovej služby spôsobí nefunkčnosť Diela zodpovedajúcu vade úrovne A, B alebo C), pričom v súvislosti s takou vadou sa budú práva a povinnosti zmluvných strán riadiť touto SLA Zmluvou.

**Článok č.** **8**

**PRÁVA A POVINNOSTI ZMLUVNÝCH STRÁN**

* 1. Objednávateľ sa zaväzuje:

1. poskytnúť Poskytovateľovi všetku potrebnú súčinnosť pri poskytovaní Služieb podľa navrhovaného spôsobu a postupu poskytnutia Služieb a zaistiť súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Poskytovateľa podľa tejto SLA Zmluvy, a to v rozsahu, ktorý je výslovne uvedený v Prílohe č. 1 tejto SLA Zmluvy;
2. zabezpečiť Poskytovateľovi v primeranom rozsahu potrebné informácie a prípadné konzultácie k súčasnému technologickému postupu, ak bude Objednávateľ takými informáciami disponovať a tieto budú nevyhnutné na poskytovanie Služieb;
3. za predpokladu dodržania bezpečnostných a prípadných ďalších predpisov Objednávateľa zabezpečiť pre Poskytovateľa poverenia, na základe ktorých bude môcť získavať informácie na dohodnutých miestach;
4. za predpokladu dodržania bezpečnostných a prípadných ďalších predpisov Objednávateľa sprístupniť priestory, technickú, komunikačnú a systémovú infraštruktúru pre poskytovanie Služieb podľa tejto SLA Zmluvy a podľa potreby vzdialeného prístupu dohodnutou technológiou a zabezpečiť Poskytovateľovi na jeho žiadosť včas prístup ku všetkým zariadeniam, ku ktorým je jeho prístup potrebný pre poskytnutie Služieb, vrátane zdrojov energie, elektronickej komunikačnej siete, vrátane vzdialeného prístupu, atď., a to v rozsahu nevyhnutnom pre riadne poskytnutie Služby, pričom náklady tohto prístupu, energií a pod. bude znášať Objednávateľ. Náklady na prevádzku komunikačnej linky pre vzdialený prístup bude hradiť Poskytovateľ;
5. zabezpečiť v nevyhnutnom rozsahu prítomnosť Oprávnenej osoby Objednávateľa v mieste plnenia u Objednávateľa na splnenie záväzku Poskytovateľa v zmysle tejto SLA Zmluvy;
6. zabezpečiť odborných garantov pre jednotlivé problémové oblasti s potrebnými kompetenciami pre rozhodovanie a bezodkladne oznámiť Poskytovateľovi akúkoľvek zmenu garantov a kontaktných osôb;
7. zabezpečiť Poskytovateľovi všetky prípadné relevantné legislatívne, metodické, koncepčné, dokumentačné, normatívne a ďalšie materiály a dokumenty vzťahujúce sa k problematike Systému, ak bude Objednávateľ takými informáciami disponovať, to však len za predpokladu, že Poskytovateľ nemá k takýmto materiálom sám prístup a len v rozsahu, v akom si tento prístup nevie Poskytovateľ zabezpečiť sám.
   1. Poskytovateľ sa zaväzuje:
8. poskytovať Služby riadne, včas a v súlade s požiadavkami Objednávateľa uvedenými v tejto SLA Zmluve;
9. neodkladne písomne informovať Objednávateľa o každom prípadnom omeškaní či iných skutočnostiach, ktoré by mohli ohroziť riadne a včasné poskytovanie Služieb;
10. pravidelne, v lehotách a spôsobom dohodnutým s Objednávateľom Objednávateľa informovať o poskytovaní Paušálnych služieb a vždy po skončení kalendárneho mesiaca predložiť evidenciu vykonanej činnosti za určené obdobie (vrátane pracovných výkazov pracovníkov, zamestnancov Poskytovateľa plniacich povinnosti v zmysle Zmluvy) vo vzťahu ku všetkým poskytnutým Službám;
11. pravidelne aktualizovať a predkladať Objednávateľovi plán realizácie Objednávkových služieb spolu s odpočtom vykonaných Objednávkových služieb vždy k prvému dňu mesiaca nasledujúceho po prijatí písomnej objednávky Objednávateľa až do dňa podpisu akceptačného protokolu;
12. niesť zodpovednosť za vzniknutú škodu spôsobenú Objednávateľovi porušením svojich povinností vyplývajúcich z tejto SLA Zmluvy a/alebo príslušných právnych predpisov v zmysle tejto SLA Zmluvy.
    1. Porušenie povinností podľa tohto článku SLA Zmluvy s výnimkou čl. 8 bod 2 písm. a) sa považuje za nepodstatné porušenie SLA Zmluvy.

**Článok č.** **9**

**CENA A PLATOBNÉ PODMIENKY**

* 1. Objednávateľ je povinný zaplatiť Poskytovateľovi za Služby poskytnuté na základe tejto SLA Zmluvy cenu dojednanú v zmysle zákona č. 18/1996 Z. z. o cenách v znení neskorších predpisov za:
     1. Paušálne služby vo výške **[●] EUR** (slovom: [●] eur) bez DPH fakturované vopred podľa merných jednotiek dojednaných v Prílohe č. 1 tejto SLA Zmluvy;
     2. Objednávkové služby vo výške **[●] EUR** (slovom: [●] eur) bez DPH za jednu človekohodinu poskytovania Objednávkových služieb podľa cenovej kalkulácie Poskytovateľa podľa čl. 4 bod 4 tejto SLA Zmluvy v maximálnom rozsahu XXXXX človekohodín.
  2. Objednávateľ sa zaväzuje uhradiť cenu za Služby, ku ktorej bude pripočítaná DPH v zmysle platných právnych predpisov.
  3. Poskytovateľ je oprávnený fakturovať cenu podľa čl. 9 bod [1 písm. a)](#Ref518397663) tejto SLA Zmluvy mesačne za každý kalendárny mesiac v posledný deň mesiaca, za ktorý boli Paušálne služby poskytnuté. Prvá faktúra za poskytované Paušálne služby za obdobie od dátumu začatia poskytovania Paušálnych služieb po začiatok nasledujúceho kalendárneho mesiaca bude obsahovať pomernú časť ceny za Paušálne služby pripadajúce na počet kalendárnych dní za obdobie poskytovania Paušálnych služieb do konca príslušného kalendárneho mesiaca.
  4. Poskytovateľ je oprávnený fakturovať cenu podľa čl. 9 bod [1 písm. b)](#Ref518397668) tejto SLA Zmluvy po poskytnutí príslušných Objednávkových služieb a ich akceptácii Objednávateľom. Poskytovateľ sa zaväzuje vystaviť príslušné faktúry za Objednávkové služby v súlade v súlade s týmto článkom do 15 dní od ich riadneho poskytnutia a akceptácie v súlade s článkom [6](#Ref519769617) tejto SLA Zmluvy.
  5. Splatnosť faktúr je [●] dní odo dňa ich doručenia Objednávateľovi. Objednávateľ je povinný uhradiť Poskytovateľovi fakturovanú sumu bezhotovostným bankovým prevodom na účet Poskytovateľa uvedený na faktúre. Všetky poplatky súvisiace s bankovým prevodom znáša Objednávateľ.
  6. Faktúra sa považuje za uhradenú dňom pripísania fakturovanej sumy na účet Poskytovateľa.
  7. Faktúra musí obsahovať náležitosti v zmysle zákona č. 222/2004 Z. z. o dani z pridanej hodnoty v platnom znení a v zmysle zákona č. 431/2002 Z. z. o účtovníctve v platnom znení. V prípade jej neúplnosti alebo nesprávnosti je Objednávateľ oprávnený vrátiť ju Poskytovateľovi na opravu alebo doplnenie; v takom prípade lehota splatnosti začne plynúť až dňom doručenia opravenej faktúry Objednávateľovi.
  8. Poskytovateľ je povinný poskytovať Služby aj v prípade omeškania Objednávateľa so zaplatením ceny Služieb.

**Článok č.** **10**

**ZDROJOVÝ KÓD**

* 1. Objednávateľ odovzdá bezodkladne po uzatvorení tejto SLA Zmluvy Poskytovateľovi výlučnú kontrolu nad funkčným vývojovým a produkčným prostredím prevádzkovaného Informačného systému, vrátane úplného aktuálneho zdrojového kódu, a to na základe písomného preberacieho protokolu.
  2. Poskytovateľ zároveň umožní Objednávateľovi prístup na verziu vývojovej časti Systému určenú len na čítanie („read only“), z ktorej nie je možné vstupovať do žiadneho z prostredí Informačného systému.
  3. Poskytovateľ je povinný odovzdať Objednávateľovi funkčné vývojové a produkčné prostredie, vrátane úplného aktuálneho zdrojového kódu pri ukončení tejto SLA Zmluvy.
  4. Úplný zdrojový kód sa skladá zo zdrojového kódu každého počítačového programu tvoriaceho Informačný systém, ktorý bol Poskytovateľom vytvorený pri plnení podľa tejto SLA Zmluvy (ďalej ako „vytvorený zdrojový kód“) a zo zdrojového kódu každého počítačového programu vytvoreného nezávisle od SLA Zmluvy (ďalej ako „preexistentný zdrojový kód“).
  5. Služby v rámci plnenia tejto SLA Zmluvy v súlade najmä s Prílohou č. 2 tejto SLA Zmluvy nezahŕňajú vytvorenie nasledovného vopred definovaného a od zvyšku Systému oddeliteľného modulu (časti) Poskytovateľom pri plnení tejto SLA Zmluvy, ktorý je bez úpravy použiteľný aj tretími osobami, a to aj na iné alebo podobné účely, ako je účel vyplývajúci z tejto SLA Zmluvy (ďalej ako „Modul“).
  6. Vytvorený zdrojový kód Diela vrátane dokumentácie zdrojového kódu bude prístupný v režime podľa § 31 ods. 4 písm. b) Vyhlášky č. 78/2020 Z. z. o štandardoch pre informačné technológie verejnej správy (s obmedzenou dostupnosťou pre orgán vedenia a orgány riadenia – zdrojový kód je dostupný len pre orgán vedenia a orgány riadenia); týmto nie je dotknutý osobitný právny režim vzťahujúci sa na preexistentný zdrojový kód. Objednávateľ je oprávnený sprístupniť vytvorený zdrojový kód okrem predchádzajúcej vety aj tretím osobám, ale len na špecifický účel, na základe riadne uzatvorenej písomnej zmluvy o mlčanlivosti a ochrane dôverných informácií.
  7. Zdrojový kód musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane kompletnej dokumentácie zdrojového kódu (napr. rozhraní a pod.) takejto časti Diela. Zároveň odovzdaný zdrojový kód musí byť pokrytý testami (aspoň na 90%), musí dosahovať rating kvality (statická analýza kódu) podľa CodeClimate/CodeQL atď. (minimálne stupňa B).

**Článok č. 11**

**PRÁVA DUŠEVNÉHO VLASTNÍCTVA**

* 1. Vzhľadom na to, že súčasťou poskytnutej Služby podľa tejto SLA Zmluvy môže byť aj:
     1. vytvorenie plnení, ktoré môžu napĺňať znaky počítačového programu v zmysle Autorského zákona;
     2. použitie počítačových programov Poskytovateľa alebo tretích osôb, vytvorených nezávisle od Informačného systému ktoré sú na trhu obchodne dostupné a riadia sa podľa osobitných licenčných podmienok **(tzv. preexistentný obchodne dostupný proprietárny SW)**;
     3. použitie počítačových programov Poskytovateľa alebo tretích osôb, vytvorených nezávisle od Informačného systému, ktoré nie sú na trhu samostatne obchodne dostupné a riadia sa podľa osobitných licenčných podmienok **(tzv. preexistentný obchodne nedostupný proprietárny SW);**
     4. použitie **open source** počítačových programov Poskytovateľa alebo tretích osôb, vytvorených nezávisle od Informačného systému, ktoré sa riadia osobitnými open source licenčnými podmienkami **(tzv. preexistentný open source SW);**

je k týmto súčastiam Informačného systému poskytovaná licencia za podmienok dohodnutých ďalej v tomto článku SLA Zmluvy, a to na účel, pre ktorý bol Informačný systém vytvorený. Poskytnutie licencie je viazané na moment akceptácie Služieb, tzn.: Objednávateľ nadobúda licencie najneskôr dňom akceptácie Služieb.

* 1. Zmluvné strany sa dohodli, že pokiaľ Poskytovateľ vytvorí v rámci plnenia tejto SLA Zmluvy pre Objednávateľa počítačový program chránený autorským právom alebo jeho časť, akceptáciou Služby udeľuje Poskytovateľ Objednávateľovi súhlas používať taký počítačový program ako licenciu nevýhradnú, časovo neobmedzenú (po dobu trvania majetkových autorských práv), územne obmedzenú na územie Slovenskej republiky, v neobmedzenom rozsahu (najmä na neobmedzený počet zariadení a užívateľov) a na spôsoby použitia v súlade s § 19 ods. 4 písm. a), b), c) a d) Autorského zákona na účel, pre ktorý bol Informačný systém vytvorený podľa preambuly SLA Zmluvy. Špecifikácia počítačových programov vytvorených Poskytovateľom podľa tejto SLA Zmluvy tvorí Prílohu č. 1.
  2. Zmluvné strany sa ďalej dohodli, že pokiaľ Poskytovateľ vytvorí v rámci plnenia tejto SLA Zmluvy pre Objednávateľa počítačový program, ktorý je Modulom v súlade s čl. 10 a bodmi 5 a 6 tejto SLA Zmluvy, akceptáciou Služby udeľuje Poskytovateľ Objednávateľovi súhlas používať taký počítačový program, a to ako licenciu nevýhradnú, časovo neobmedzenú (po dobu trvania majetkových autorských práv), územne neobmedzenú, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia najmä v súlade s § 19 ods. 4 písm. a), b), c) a d) Autorského zákona.
  3. Licencia bodov 2 a 3 tohto článku sa vzťahuje v rovnakom rozsahu na vyjadrenie v strojovom aj zdrojovom kóde, ako aj koncepčné prípravné materiály, súvisiacu dokumentáciu, a to aj na prípadné ďalšie verzie počítačových programov obsiahnutých v Systéme upravené na základe tejto SLA Zmluvy, pričom:
     1. účinnosť tejto licencie nastáva okamihom podpisu akceptačného protokolu k Službe, ktorá príslušný počítačový program obsahuje; do tej doby je Objednávateľ oprávnený počítačový program použiť v rozsahu a spôsobom nevyhnutným na vykonanie akceptácie Služby. Udelenie licencie nemožno zo strany Poskytovateľa vypovedať a jej účinnosť trvá aj po skončení účinnosti tejto SLA Zmluvy, ak sa nedohodnú Zmluvné strany výslovne inak;
     2. odmena za udelenie licencie k Informačnému systému alebo jeho časti spôsobom, v rozsahu a na čas uvedený v tomto bode SLA Zmluvy je súčasťou ceny za dodanie Služby v zmysle článku 9 tejto SLA Zmluvy.
  4. Zmluvné strany výslovne vyhlasujú, že ak pri poskytovaní plnenia podľa tejto SLA Zmluvy vznikne činnosťou Poskytovateľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými autorskými práva k dielu spoluautorov tak, ako by bol ich výhradným disponentom a že Poskytovateľ udelil Objednávateľovi súhlas k akejkoľvek zmene alebo inému zásahu do diela spoluautorov. Cena Služby podľa čl. 9 tejto SLA Zmluvy je stanovená so zohľadnením tohto ustanovenia a Poskytovateľa nevzniknú v prípade vytvorenia diela spoluautorov žiadne nové nároky na odmenu.
  5. Ak nie je v tejto SLA Zmluve uvedené inak, Poskytovateľ touto SLA Zmluvou prevádza na Objednávateľa všetky osobitné práva zhotoviteľa databázy podľa § 135 ods. 1 Autorského zákona, ktoré Poskytovateľ ako zhotoviteľ databázy má k súčastiam plnenia predmetu SLA Zmluvy, ktoré sú databázou, a to v rozsahu uvedenom v tomto článku SLA Zmluvy.
  6. Zmluvné strany sa dohodli, že pokiaľ Poskytovateľ pri plnení SLA Zmluvy, ako súčasť Služby použije (spravidla ich spracovaním) počítačový program Poskytovateľa alebo tretích strán, v takomto prípade udelí Objednávateľovi oprávnenie používať takýto počítačový program v súlade s osobitnými licenčnými podmienkami Poskytovateľa alebo tretích strán. Pre kvalifikovanie počítačového programu Poskytovateľa alebo tretej strany je nevyhnutné splniť jednu z podmienok, a to, že ide:
     1. ide o „preexistentný obchodne dostupný proprietárny SW“, tzn. taký softvér (softvérový produkt vrátane databáz) výrobcov / subjektov vykonávajúcich hospodársku / obchodnú činnosť bez ohľadu na právne postavenie a spôsob ich financovania, ktorý je na trhu bežne dostupný, t. j. ponúkaný na území Slovenskej republiky alebo v rámci Európskej únie bez obmedzení a ktorý v čase uzavretia SLA Zmluvy spĺňa znaky výrobku alebo tovaru v zmysle slovenskej legislatívy. Hospodárskou činnosťou je každá činnosť, ktorá spočíva v ponuke tovaru a/alebo služieb na trhu; resp.
     2. ide o „preexistentný obchodne nedostupný proprietárny SW“, tzn. taký softvér (softvérový produkt vrátane databáz), ktorý nie je samostatne voľne obchodne dostupný ani obchodovaný, ale spĺňa podmienky preexistentného proprietárneho SW, ktorý vznikol nezávisle od Služby. Zmluvné strany sa dohodli, že v prípade, ak súčasťou SLA Zmluvy je preexistentný obchodne nedostupný SW, Poskytovateľ je povinný v čase odovzdania Služby alebo jej časti udeliť Objednávateľovi licenciu v súlade s bodom 2 tohto článku na používanie preexistentného obchodne nedostupného proprietárneho SW v rozsahu nevyhnutnom na funkčné používanie Služby alebo jej časti (s výnimkou použitia, ktoré má obchodný charakter), v súlade s účelom, na aký je Služba alebo jej časť vytvorená a na celé obdobie existencie Služby ako celku, príp.
     3. ide o „preexistentný open source SW“, tzn. taký open source softvér, ktorý umožňuje spustenie, analyzovanie, modifikáciu a zdieľanie zdrojového kódu, vrátane detailného komentovania zdrojových kódov a úplnej užívateľskej, prevádzkovej a administrátorskej dokumentácie. Poskytovateľ je povinný poskytnúť Objednávateľovi o tejto skutočnosti písomné vyhlásenie a na výzvu Objednávateľa túto skutočnosť preukázať. Objednávateľ je v prípade použitia open source povinný dodržiavať podmienky konkrétnej open source licencie vzťahujúcej sa na dotknutý open source počítačový program. Pod pojmom open source softvér nie je chápaný počítačový program zodpovedajúci verejnej licencii Európskej únie v súlade s ustanoveniami Zákona o ITVS.
  7. Špecifikácia preexistentných SW podľa písm. a) až c) bodu 7 tohto článku a ich licenčných podmienok, tvoriacich súčasť Služby podľa tejto SLA Zmluvy tvoria **Prílohu č. 1**. Za predpokladu, že licencie podľa prvej vety tohto článku stratia platnosť a účinnosť, Poskytovateľ je povinný zabezpečiť kvalitatívne zodpovedajúci ekvivalent pôvodných licencií na obdobie platnosti a účinnosti tejto SLA Zmluvy, a to takým spôsobom, aby bol Objednávateľ schopný zabezpečovať plynulú, bezpečnú a spoľahlivú prevádzku informačnej technológie verejnej správy (informačného systému).
  8. Práva získané v rámci plnenia tejto SLA Zmluvy prechádzajú aj na prípadného právneho nástupcu Objednávateľa. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto SLA Zmluvy Poskytovateľom Objednávateľovi.
  9. Poskytovateľ sa zaväzuje samostatne zdokumentovať všetky využitia **preexistentných proprietárnych a open source SW (ďalej ako „preexistentný SW“)** v rámci poskytovania Služieb a predložiť Objednávateľovi ich ucelený prehľad vrátane licenčných podmienok.
  10. Ak sú s použitím preexistentného SW, služieb podpory k nemu v rozsahu, v akom sú nevyhnutné, či iných súvisiacich plnení spojené akékoľvek poplatky, je Poskytovateľ povinný v rámci ceny služby riadne uhradiť všetky tieto poplatky za celú dobu trvania SLA Zmluvy.
  11. Poskytovateľ v súlade s čl. 9 tejto SLA Zmluvy zodpovedá za úhradu licenčných poplatkov viažucich sa k použitiu preexistentného SW a súvisiacich služieb podpory a iných plnení.
  12. V prípade, že pri dodaní Služby vznikne alebo sa stane jeho súčasťou počítačový program neuvedený v Prílohe č. 1 a Objednávateľ takúto Službu akceptuje podpisom Záverečného akceptačného protokolu, pričom aj na tento počítačový program sa vzťahujú ustanovenia bodov 1 až 3 a ďalších tohto článku SLA Zmluvy.
  13. Autorské diela, preexistentné proprietárne SW diela alebo preexistentné open source diela iné ako uvedené v Prílohe č. 1 je možné urobiť súčasťou Služby len na základe predchádzajúceho písomného súhlasu Objednávateľa.

**Článok č. 12**

**OCHRANA DÔVERNÝCH INFORMÁCIÍ A OSOBNÝCH ÚDAJOV**

* + - 1. Ak Poskytovateľ pri plnení predmetu tejto SLA Zmluvy bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle čl. 4 ods. 8 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej ako „GDPR“) a § 5 písm. p) zákona č. 18/2018 Z. z. o ochrane osobných údajov a o zmene a doplnení niektorých zákonov, Zmluvné strany sa zaväzujú uzatvoriť zmluvu o poverení spracúvaním osobných údajov v zmysle článku 28 GDPR a § 34 zákona o ochrane osobných údajov, a to súčasne s uzatvorením tejto SLA Zmluvy. V SLA Zmluve o poverení spracúvaním osobných údajov podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako aj ustanovia ďalšie práva a povinnosti v súlade so zákonom o ochrane osobných údajov.
      2. Zmluvné strany sú povinné zachovávať mlčanlivosť o osobných údajoch a zaviazať mlčanlivosťou zamestnancov alebo pracovníkov všetky, ktorí prídu do styku s osobnými údajmi, pričom povinnosť mlčanlivosti trvá aj po skončení pracovného pomeru alebo obdobného pracovného vzťahu fyzických osôb.
      3. Zmluvné strany sú povinné zachovávať mlčanlivosť o informáciách, ktoré získali v súvislosti s plnením predmetu SLA Zmluvy a získané výsledky nesmú ďalej použiť na iné účely ako plnenie predmetu Zmluvy, okrem prípadu poskytnutia informácií odborným poradcom Poskytovateľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou alebo subdodávateľom, ak sa subdodávateľ podieľa na plnení predmetu Zmluvy, a ak je to potrebné na účely plnenia povinností Poskytovateľa podľa Zmluvy.
      4. Povinnosť Poskytovateľa a Objednávateľa zachovávať mlčanlivosť o informáciách, ktoré získali v súvislosti s plnením predmetu SLA Zmluvy sa nevzťahuje na informácie, ktoré:
    1. boli zverejnené už pred podpisom SLA Zmluvy;
    2. sa stanú všeobecne a verejne dostupné po podpise SLA Zmluvy z iného dôvodu ako z dôvodu porušenia povinností podľa SLA Zmluvy;
    3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu;
    4. boli získané Poskytovateľom, resp. Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
       1. Zmluvné strany sa zaväzujú, že o povinnosti mlčanlivosti v zmysle tohto článku SLA Zmluvy poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie.
       2. Zmluvné strany sa zaväzujú užívať Dôverné informácie v zmysle čl. 1 tejto SLA Zmluvy výlučne na účel, na ktorý im boli poskytnuté a zároveň sa zaväzujú Dôverné informácie ochraňovať najmenej s rovnakou starostlivosťou, ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto SLA Zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.

**Článok č. 13**

**BEZPEČNOSŤ**

* 1. Poskytovateľ sa v súvislosti s plnením predmetu SLA Zmluvy zaväzuje dodržiavať bezpečnostnú politiku Objednávateľa, ďalšie Objednávateľom vydané bezpečnostné smernice a štandardy, požiadavky na bezpečnosť definované Zákonom o KB, Zákonom o ITVS a Vyhláškou o štandardoch pre ITVS, a bezpečnostné požiadavky uvedené v tejto SLA Zmluve.
  2. Oprávnené osoby a pracovníci Poskytovateľa, ktorí budú vykonávať pre Objednávateľa činnosti súvisiace s plnením tejto SLA Zmluvy, musia byť poučení o povinnostiach podľa predchádzajúceho bodu a o tomto poučení musí Poskytovateľ vytvoriť záznam, ktorý bude podpísaný poučenou osobou a osobou, ktorá poučenie vykonala.
  3. Poskytovateľ sa zaväzuje zaistiť bezpečnosť a odolnosť Systému voči aktuálne známym typom útokov a pred odovzdaním akejkoľvek zmeny Informačného systému vykonať akceptačné testovanie na prítomnosť známych zraniteľnosti. V prípade zistenia zraniteľností sa Poskytovateľ zaväzuje tieto zraniteľnosti odstrániť, vykonať akceptačné opätovné testovanie a zdokumentovaný výsledok testovania odovzdať Objednávateľovi spolu s dodávaným riešením.
  4. Poskytovateľ sa zaväzuje dodržiavať nasledovné bezpečnostné opatrenia a zásady:
     1. všetky vstupy aplikácií tvoriacich Informačný systém sú kontrolované na validitu a sú sanitované;
     2. je zapnutá len nutne potrebná funkcionalita, porty a IP adresy a všetky ostatné sú vypnuté;
     3. v prípade, že je nevyhnutné vykonávať správu Informačného systému na diaľku, je to možné vykonávať výhradne prostredníctvom šifrovaných protokolov a každý vzdialený zásah je zdokumentovaný a záznam o zásahu je odovzdaný Objednávateľovi najneskôr v posledný deň daného mesiaca;
     4. všetky pôvodné a administrátorské účty sú zdokumentované a majú unikátne prvotné heslo zložené z náhodnej postupnosti aspoň 14 znakov;
     5. všetky administrátorské heslá a prístupové údaje a dokumentácia sú k dispozícií aj Objednávateľovi (minimálne v zalepenej obálke);
     6. Informačný systém disponuje funkcionalitou pre zmenu používateľských a administrátorských mien a hesiel a funkcionalitou vypnutia používateľského účtu;
     7. všetky komponenty Informačného systému sú aktuálne a podporované výrobcom a postup pre aktualizácie a aplikáciu záplat je zdokumentovaný a dodržiavaný;
     8. Poskytovateľ umožní Objednávateľovi vykonať skeny zraniteľností alebo penetračné testy každého dodávaného riešenia pred jeho finálnym odovzdaním a Poskytovateľ sa zaväzuje nedostatky zistené týmto testovaním pred odovzdaním riešenia odstrániť;
     9. všetky zmeny v Informačnom systéme sú zdokumentované a dokumentácia a zdrojové kódy sú poskytnuté Objednávateľovi bezpečným spôsobom najneskôr v čase nasadenia zmeny do produkčného prostredia, zároveň sa Objednávateľ zaväzuje použiť zdrojové kódy, výlučne v prípade, keď nie je na účel odstránenia Incidentu možné zabezpečiť prítomnosť Poskytovateľa a na základe preukázateľných inštrukcií Poskytovateľa; Poskytovateľ nenesie zodpovednosť za prípadné vady Informačného systému spôsobené zásahom Objednávateľa alebo akejkoľvek tretej strany, ktoré neboli zo strany Poskytovateľa odsúhlasené;
     10. na vyžiadanie Objednávateľa je Poskytovateľ povinný sprístupniť dokumentáciu aktivít zamestnancov Poskytovateľa a tretích strán najneskôr do 24 hodín od požiadavky;
     11. na vyžiadanie Objednávateľa je Poskytovateľ povinný poskytnúť plnú súčinnosť pri riešení Bezpečnostného incidentu povereným zamestnancom Objednávateľa;
     12. Poskytovateľ pri výkone činností dbá na vykonávanie svojich činnosti v súlade s bezpečnostnou dokumentáciou, odporúčaným bezpečnostnými postupmi a v súlade so zásadami „due diligence“ a „due care“.

**Článok č. 14**

**OPRÁVNENÉ OSOBY A KOMUNIKÁCIA**

* 1. Zmluvné strany sa zaväzujú do piatich (5) pracovných dní od podpisu tejto SLA Zmluvy vymenovať Oprávnenú osobu v súlade s čl. 1 SLA Zmluvy, ktorá bude počas jej platnosti a účinnosti oprávnená konať za Poskytovateľa a Objednávateľa. Vymenovanie Oprávnenej osoby je Zmluvná strana povinná oznámiť v rámci lehoty 5 pracovných dní v zmysle prvej vety tohto článku druhej Zmluvnej strane.
  2. Prostredníctvom určených oprávnených osôb Zmluvné strany:
     1. uskutočnia všetky organizačné záležitosti s ohľadom na všetky aktivity a činnosti súvisiace s plnením účelu a predmetu tejto SLA Zmluvy;
     2. zabezpečia koordináciu jednotlivých aktivít a činností Zmluvných strán súvisiacich s plnením účelu a predmetu podľa tejto SLA Zmluvy;
     3. sledujú priebeh plnenia účelu a predmetu tejto SLA Zmluvy;
     4. navrhujú potrebné zmeny technických riešení a technickej povahy v zmysle tejto SLA Zmluvy;
     5. zabezpečia vzájomnú spoluprácu a súčinnosť,
     6. poskytnú súčinnosť Vládnej jednotke CSIRT a zabezpečia vykonávanie jednotlivých aktivít a činností súvisiacich s riešením Bezpečnostného incidentu, ktorý postihol Systém súvisiaci s plnením účelu a predmetu tejto SLA Zmluvy.
  3. Každá zo Zmluvných strán môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej Zmluvnej strane.
  4. Zmluvné strany sa dohodli, že osobami oprávnenými komunikovať vo veciach týkajúcich sa poskytovania Služieb podľa tejto SLA Zmluvy sú:
     1. za Objednávateľa:
        1. meno a funkcia: [●], Oprávnená osoba Objednávateľa;
        2. telefonický kontakt: [●];
        3. e-mail: [●] a
     2. za Poskytovateľa:
        1. meno a funkcia: [●], Oprávnená osoba Poskytovateľa;
        2. telefonický kontakt: [●];
        3. e-mail: [●].
  5. Zmluvné strany sa dohodli, že v prípade, ak nastane zmena vyššie uvedených osôb, Zmluvné strany o uvedenej zmene bez zbytočného odkladu informujú a vyhotovia protokol o zmene oprávnených osôb, ktorú vlastnoručne podpíšu.

**Článok č. 15**

**SÚČINNOSŤ**

* 1. Zmluvné strany sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebné pre riadne plnenie svojich záväzkov vyplývajúcich im z tejto SLA Zmluvy, najmä súčinnosť v zmysle čl. 8 bodov 1 a 2 písm. [a)](#Ref519690500) a čl. [14 bodu 2 písm. e)](#Ref519690597) tejto SLA Zmluvy.
  2. Objednávateľ je povinný počas celej doby trvania Zmluvy poskytovať Poskytovateľovi súčinnosť v oblasti doplnenia údajov, podkladov a iných dokladov na základe jeho požiadaviek na splnenie povinnosti poskytnúť Služby riadne a včas v súlade s požiadavkami Objednávateľa a touto Zmluvou.
  3. Poskytovateľ sa zaväzuje v súlade s týmto článkom SLA Zmluvy poskytovať súčinnosť novému budúcemu poskytovateľovi služieb identických alebo podobných ako v tejto SLA Zmluve, a to v období najmenej 6 mesiacov pred ukončením SLA Zmluvy za predpokladu, že súčasná SLA Zmluva nebude so súčasným Poskytovateľom predĺžená.

**Článok č. 16**

**OCHRANA ZAMESTNANCOV POSKYTOVATEĽA A SUBDODÁVATEĽOV**

* 1. Poskytovateľ pri plnení predmetu Zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Poskytovateľ je povinný vykonať všetky nevyhnutné opatrenia, aby zabezpečil v súvislosti s plnením SLA Zmluvy bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Poskytovateľa zdržujú v mieste plnenia predmetu SLA Zmluvy.
  2. Poskytovateľ je povinný v súvislosti s plnením predmetu SLA Zmluvy vykonať opatrenia a určiť postupy na zaistenie bezpečnosti svojich zamestnancov a subdodávateľov a zabezpečiť prostriedky potrebné na ochranu života a zdravia zamestnancov v mieste plnenia predmetu SLA Zmluvy pre prípad vzniku bezprostredného a vážneho ohrozenia života alebo zdravia, pričom o vykonaných opatreniach je Poskytovateľ povinný informovať Objednávateľa a ďalšie osoby zdržujúce sa na mieste plnenia predmetu SLA Zmluvy.
  3. V prípade, ak budú miestom plnenia predmetu SLA Zmluvy priestory Objednávateľa, povinnosti vyplývajúce z čl. 16 bodu [2](#Ref519602681) tejto SLA Zmluvy sa primerane uplatnia na Objednávateľa.
  4. Objednávateľ je povinný a zaväzuje sa zabezpečiť pre zamestnancov Poskytovateľa také pracovné podmienky v súlade s pravidlami bezpečnosti a ochrany zdravia práci, aké zabezpečuje pre svojich zamestnancov alebo pracovníkov na dohody uzatváraných mimo pracovného pomeru.
  5. Poskytovateľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu tejto SLA Zmluvy, ktoré by pri práci mohli ohroziť bezpečnosť alebo zdravie zamestnancov Poskytovateľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu SLA Zmluvy.
  6. Poskytovateľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Poskytovateľa alebo inej osoby konajúcej v mene Poskytovateľa), ktorá sa stala v súvislosti s plnením predmetu SLA Zmluvy a ktorá sa týka ochrany zamestnancov Poskytovateľa a jeho subdodávateľov. Povinnosť Poskytovateľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu SLA Zmluvy, ale došlo k nej na pracoviskách Objednávateľa.
  7. Poskytovateľ je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa príslušných právnych predpisov a ostatných predpisov na zaistenie bezpečnosti a ochrany zdravia pri práci.

**Článok č. 17**

**ZODPOVEDNOSŤ ZA ŠKODU A NÁHRADA ŠKODY**

* 1. Každá zo Zmluvných strán nesie zodpovednosť za spôsobenú škodu porušením všeobecne záväzných platných a účinných právnych predpisov Slovenskej republiky a tejto SLA Zmluvy.
  2. Obe Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
  3. Poskytovateľ zodpovedá za škodu, ktorá vznikne Objednávateľovi počas platnosti a účinnosti tejto SLA Zmluvy a ak pôjde o škodu spôsobenú porušením povinnosti dodať Služby v zmysle SLA Zmluvy riadne a včas, vrátane.
  4. Na vznik zodpovednosti za spôsobenú škodu nie je nevyhnutné, aby bola spôsobená úmyselným konaním Poskytovateľa, Oprávnenej osoby Poskytovateľa alebo inej poverenej osoby, ale postačuje spôsobenie škody z nedbanlivosti.
  5. Poskytovateľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Poskytovateľ nezodpovedá ani za škodu, ktorá vznikla v dôsledku vady obsahujúceho zadania zo strany Objednávateľa, ak Poskytovateľ bezodkladne upozornil Objednávateľa na vady tohto zadania a Objednávateľ na tomto zadaní naďalej písomne trval.
  6. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto SLA Zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
  7. V prípade okolností vyššej moci, ktorou sa rozumie prekážka, ktorá nastala nezávisle od vôle Zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala, a tiež, že by v čase vzniku záväzku túto prekážku predvídala, Zmluvná strana, ktorá nesplní svoje povinnosti z tejto SLA Zmluvy z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od Zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode Zmluvy a o čas nevyhnutný na odstránenie ich následkov.
  8. Nebezpečenstvo škody a vlastnícke právo ku všetkým častiam plnenia Poskytovateľa na základe tejto SLA Zmluvy prechádza na Objednávateľa dňom akceptácie príslušnej Služby.

**Článok č. 18**

**SUBDODÁVATELIA**

* 1. Poskytovateľ je oprávnený zabezpečiť plnenie tejto SLA Zmluvy alebo jej častí prostredníctvom subdodávateľov podľa svojho vlastného výberu a uváženia. Poskytovateľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.
  2. Poskytovateľ sa zaväzuje, že v prípade poskytnutia Objednávkových služieb prostredníctvom subdodávateľov alebo treťou stranou dodrží štandardy pre aktualizáciu informačno-komunikačných technológií a štandardy pre účasť tretej strany v súlade s **Vyhláškou o štandardoch pre ITVS**. Ak sa počas trvania SLA Zmluvy preukáže, že Poskytovateľ uvedenú povinnosť porušil, Objednávateľ má právo odmietnuť akceptáciu Služieb a má nárok na náhradu škody.
  3. Na poskytovanie plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v tejto SLA Zmluve, právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie SLA Zmluvy v súlade s § 41 ods. 8 ZVO a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo Zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto SLA Zmluvy ako Príloha č. 9.
  4. Poskytovateľ je povinný písomne oznámiť Oprávnenej osobe na strane Objednávateľa akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
  5. Poskytovateľ je oprávnený zmeniť alebo doplniť subdodávateľa počas trvania SLA Zmluvy. Poskytovateľ je povinný predložiť písomné oznámenie o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 3 tohto článku SLA Zmluvy. Akúkoľvek zmena subdodávateľa, ktorá predstavuje zmenu Prílohy č. 9, musí Poskytovateľ oznámiť 15 kalendárnych dní pred dňom zmeny alebo doplnenia subdodávateľa. Zmena alebo doplnenie subdodávateľa podlieha súhlasu zo strany Objednávateľa.
  6. Poskytovateľ je oprávnený zmeniť alebo doplniť subdodávateľa počas trvania SLA Zmluvy. Poskytovateľ je povinný Objednávateľovi najneskôr v deň, ktorý predchádza dňu, v ktorom subdodávateľ začne plniť predmet SLA Zmluvy, predložiť písomné oznámenie o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa čl. 18 bodu [3](#Ref28635714) tejto SLA Zmluvy.
  7. Poskytovateľ, jeho subdodávatelia v zmysle § 2 ods. 5 písm. e) ZVO v platnom znení a subdodávatelia podľa § 2 ods. 1 písm. a) bod 7 Zákona o registri partnerov verejného sektora a o zmene a doplnení niektorých zákonov (ďalej spolu ako „**Subdodávatelia**“), musia byť zapísaní do registra partnerov verejného sektora, a to počas celej doby trvania tejto SLA Zmluvy alebo počas obdobia vykonávania plnenia na účet Poskytovateľa. U Subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o registri partnerov verejného sektora. Porušenie tejto povinnosti sa považuje za podstatné porušenie SLA Zmluvy a je dôvodom, ktorý oprávňuje Objednávateľa na odstúpenie od Zmluvy.
  8. Poskytovateľ je povinný zabezpečiť, aby Subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.
  9. Poskytovateľ zodpovedá za správnosť a úplnosť údajov zapísaných o ňom v registri partnerov verejného sektora, identifikáciu konečného užívateľa výhod vo svojej spoločnosti, ako aj za overovanie identifikácie konečného užívateľa výhod v zmysle § 11 Zákona o registri partnerov verejného sektora.
  10. Objednávateľ má právo odstúpiť od tejto SLA Zmluvy z dôvodov uvedených v § 15 ods. 1 Zákona o registri partnerov verejného sektora. Objednávateľ nie je v omeškaní a nie je povinný plniť, čo mu ukladá Zmluva, ak nastanú dôvody podľa § 15 ods. 2 Zákona o registri partnerov verejného sektora. SLA Zmluva zaniká doručením oznámenia o odstúpení od Zmluvy. Riadne poskytnuté plnenia, vzájomne poskytnuté do dňa odstúpenia od SLA Zmluvy, si Zmluvné strany ponechajú; tým nie je dotknutý nárok Poskytovateľa na odplatu za riadne dodané plnenie podľa tejto SLA Zmluvy.

**Článok č. 19**

**SANKCIE A ZMLUVNÉ POKUTY**

* 1. Ak bude Poskytovateľ v omeškaní s plnením povinnosti poskytnúť Objednávateľovi Služby, Objednávateľ je oprávnený požadovať od Poskytovateľa zmluvnú pokutu vo výške **5%** z ceny za Služby, s ktorými je v omeškaní, a to za každý deň omeškania s ich poskytovaním.
  2. Ak bude Poskytovateľ v omeškaní s plnením povinnosti odstrániť záručnú vadu Služby prvej úrovne (A), Objednávateľ je oprávnený požadovať od Poskytovateľa zmluvnú pokutu vo výške **5%** z ceny tej časti Služby, ktorá je dotknutá takouto vadou za každý deň omeškania. Za predpokladu, že nemožno určiť, o ktorú časť Služby ide, počíta sa 5% z celkovej ceny Služby.
  3. Ak bude Poskytovateľ v omeškaní s plnením povinnosti odstrániť záručnú vadu Služby druhej a tretej úrovne (B a C), Objednávateľ je oprávnený požadovať od Poskytovateľa zmluvnú pokutu vo výške **1%** z ceny Služby, ktorá je dotknutá takouto vadou za každý deň omeškania. Za predpokladu, že nemožno určiť o ktorú časť Služby ide, počíta sa 1% z celkovej ceny Služby.
  4. Celková suma všetkých zmluvných pokút a úrokov z omeškania, ktoré bude Poskytovateľ alebo Objednávateľ povinný zaplatiť podľa tejto Zmluvy, neprekročí **100 % z ceny** Paušálnych služieb za kalendárny rok vrátane DPH.
  5. Zaplatením zmluvnej pokuty nie je dotknutý nárok oprávnenej Zmluvnej strany na náhradu škody spôsobenú porušením povinností, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty.

**Článok č. 20**

**ZMENY ZMLUVY**

* 1. Ak Zmluvné strany v budúcnosti zistia ďalšie typy služieb, ktorých poskytnutie je nevyhnutné na zabezpečenie prevádzky, údržby a aktualizácie Systému a ktoré sú nevyhnutné na naplnenie účelu Zmluvy, Zmluvné strany sa zaväzujú zmeniť túto SLA Zmluvu formou písomného, očíslovaného a obojstranne podpísaného dodatku.
  2. Každá zo strán je oprávnená v odôvodnených prípadoch v súlade s § 18 ZVO písomne navrhnúť zmenu SLA Zmluvy, ktorá spočíva v službách alebo ich časti, ich doplnení alebo rozšírení. Ak sa Zmluvné strany dohodnú na takejto zmene, dodacej dobe, cene a ďalších podmienkach, zaväzujú sa uzatvoriť v tomto zmysle dodatok k tejto SLA Zmluve.
  3. Zmluvu možno meniť len formou písomných dodatkov podpísaných štatutárnymi zástupcami oboch Zmluvných strán.

**Článok č. 21**

**UKONČENIE ZMLUVY A PREDĹŽENIE ZMLUVY**

* 1. Táto SLA Zmluva zaniká:
     1. uplynutím doby, na ktorú bola uzavretá,
     2. písomnou dohodou Zmluvných strán,
     3. odstúpením od Zmluvy,
     4. výpoveďou zo strany Objednávateľa aj **bez uvedenia dôvodu so 6-mesačnou výpovednou** **lehotou**, pričom výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď riadne doručená Poskytovateľovi.
  2. Odstúpiť od tejto SLA Zmluvy je možné z dôvodov podstatného porušenia zmluvných povinností druhou Zmluvnou stranou a v prípade nepodstatného porušenia zmluvných povinností SLA Zmluvy druhou Zmluvnou stranou v prípadoch, ak to umožňuje zákon alebo táto SLA Zmluva a tiež z dôvodov stanovených v tejto SLA Zmluve alebo v zákone (medzi inými v zmysle § 19 ods. 3 ZVO alebo § 15 ods. 1 Zákona o registri partnerov verejného sektora). Odstúpenie od SLA Zmluvy musí byť v písomnej forme, riadne odôvodnené a doručené na adresu druhej Zmluvnej strany.
  3. V prípade podstatného porušenia SLA Zmluvy je Zmluvná strana oprávnená od SLA Zmluvy odstúpiť bez zbytočného odkladu po tom, ako sa o tomto porušení dozvedela. Zmluvné strany sa osobitne dohodli, že porušenie SLA Zmluvy je podstatné, ak strana porušujúca SLA Zmluvu vedela v čase uzavretia SLA Zmluvy alebo v tomto čase bolo rozumné predvídať s prihliadnutím na účel SLA Zmluvy, ktorý vyplynul z jej obsahu alebo z okolností, za ktorých bola SLA Zmluva uzavretá, že druhá Zmluvná strana nebude mať záujem na plnení povinností pri takom porušení SLA Zmluvy.
  4. V prípade nepodstatného porušenia SLA Zmluvy je Zmluvná strana oprávnená odstúpiť od SLA Zmluvy, ak strana, ktorá je v omeškaní s plnením svojej povinnosti, nesplní svoju povinnosť ani v dodatočnej primeranej lehote, ktorá jej na to bola poskytnutá v písomnom vyzvaní.
  5. Zmluvné strany sa dohodli, že predtým, ako oprávnená Zmluvná strana využije svoje právo odstúpiť od tejto SLA Zmluvy z akékoľvek dôvodu, vyzve štatutárny orgán druhej Zmluvnej strany o písomné spoločné rokovanie na účel vzájomného vysvetlenia dôvodov pre odstúpenie; pričom prípadné písomné odstúpenie od zmluvy zašle najskôr po uplynutí 7 pracovných dní od doručenia takej výzvy. Uvedené neplatí pre odstúpenie od SLA Zmluvy z dôvodov v zmysle článku 19 tejto SLA Zmluvy.
  6. Pre prípady odstúpenia od tejto SLA Zmluvy v zmysle tohto článku platí, že Zmluvná strana, ktorá odstúpila od SLA Zmluvy si ponechá odovzdané plnenia, ak takéto plnenie má zrejme vzhľadom na svoju povahu pre oprávnenú stranu hospodársky význam bez zvyšku plnenia, napr.: plnenie je objektívne použiteľné, alebo ide o samostatne funkčnú časť dodanej Služby. V takomto prípade vzniká druhej Zmluvnej strane nárok na dohodnutú pomernú časť ceny v závislosti od miery plnenia časti Služby.
  7. Ukončením SLA Zmluvy nie je dotknutý nárok na náhradu škody vzniknutej porušením ustanovení tejto SLA Zmluvy a tiež nie je dotknutý nárok na úhrady sumy zodpovedajúcej zmluvnej pokute, ktorý vznikol do účinnosti odstúpenia. Skončenie SLA Zmluvy nemá vplyv na ustanovenia, ktorých platnosť a účinnosť vzhľadom na ich povahu má trvať aj po skončení SLA Zmluvy.
  8. V prípade odstúpenia od SLA Zmluvy sú Zmluvné strany oprávnené ponechať si plnenia akceptované do momentu účinnosti odstúpenia od SLA Zmluvy aj v iných prípadoch ako podľa bodu 6 tohto článku, ktoré boli vykonané v súlade s podmienkami uvedenými v tejto SLA Zmluve a jej prílohách.
  9. V prípade zániku SLA Zmluvy v zmysle tohto článku a bez ohľadu na jeho dôvod, je Objednávateľ oprávnený požadovať poskytovanie plnenia od Poskytovateľa až do momentu, kedy nadobudne platnosť nová SLA Zmluva. Takéto konanie je nevyhnutné na zabezpečenie plynulého prechodu práv a povinností z SLA Zmluvy na nového Poskytovateľa. Neposkytnutie súčinnosti v súlade s týmto bodom SLA Zmluvy je porušením povinnosti v zmysle čl. 15 tejto SLA Zmluvy a zároveň zakladá právny nárok na uplatnenie sankcie vo forme zmluvnej pokuty v súlade s čl. 19 tejto SLA Zmluvy.

**Článok č. 2**

**ZÁVEREČNÉ USTANOVENIA**

* 1. Táto SLA Zmluva nadobúda platnosť dňom jej podpisu oboma Zmluvnými stranami a účinnosť v deň nasledujúci po zverejnení SLA Zmluvy v súlade s ustanovením § 47a Občianskeho zákonníka a § 5a Zákona o slobodnom prístupe k informáciám.
  2. Zmluva sa uzatvára na dobu určitú, a to na 48 mesiacov odo dňa nadobudnutia jej účinnosti.
  3. Ustanovenia tejto SLA Zmluvy predstavujúce obchodné tajomstvo Poskytovateľa, a ktoré sa netýkajú priamo nakladania s verejnými prostriedkami, ustanovenia týkajúce sa ochrany utajovaných skutočností, ako aj technické predlohy, návody, výkresy, projektové dokumentácie, modely, spôsob výpočtu jednotkových cien a vzory (§ 5a ods. 4 Zákona o slobodnom prístupe k informáciám), sa nezverejňujú a sú účinné aj bez ich zverejnenia. Zmluvné strany sa dohodli na nasledujúcom zozname ustanovení a príloh Zmluvy, ktoré sú vylúčené zo zverejnenia na základe dôvodov špecifikovaných v predchádzajúcej vete: *....................... (doplniť)*
  4. Zmluvné strany sa dohodli, že vzťahy neupravené touto SLA Zmluvou sa riadia príslušnými ustanoveniami Obchodného zákonníka a Autorského zákona v platnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto SLA Zmluvy alebo v súvislosti s ňou, je právo Slovenskej republiky.
  5. V prípade vzniku sporu v súvislosti s touto SLA Zmluvou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky.
  6. Neoddeliteľnou súčasťou tejto SLA Zmluvy sú nasledovné prílohy:

1. Príloha č. 1: Špecifikácia obsahu a rozsahu Paušálnych služieb a špecifikácia spôsobu plnenia
2. Príloha č. 2: Popis Objednávkových služieb a špecifikácia spôsobu plnenia
3. Príloha č. 3: Štandardy pre poskytovanie Služieb
4. Príloha č. 4: Časové pokrytie poskytovania Paušálnych služieb
5. Príloha č. 5: Postup odosielania objednávky na Objednávkové služby a spôsob jej potvrdenia
6. Príloha č. 6: Objednávkový formulár na Objednávkové služby
7. Príloha č. 7: Cenová kalkulácia pre poskytovanie Objednávkových služieb
8. Príloha č. 8: Vzor akceptačného protokolu na Objednávkové služby
9. Príloha č. 9: Zoznam subdodávateľov (ak je relevantné) a Čestné vyhlásenie
   1. Táto SLA Zmluva je vyhotovená v štyroch (4) vyhotoveniach s platnosťou originálu, z toho dve (2) vyhotovenia sú určené pre Objednávateľa a dve (2) pre Poskytovateľa.
   2. Zmluvné strany týmto vyhlasujú, že obsah SLA Zmluvy im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

|  |  |  |
| --- | --- | --- |
| V Banskej Bystrici, dňa ..................... |  | V ........................., dňa ..................... |

|  |  |  |
| --- | --- | --- |
| Objednávateľ: |  | **Poskytovateľ:** |

|  |  |  |
| --- | --- | --- |
| **JUDr. Tibor Menyhart**  generálny riaditeľ |  | **obchodné meno**  zastúpená titul, meno a priezvisko  funkcia |

Príloha č. 1 Zmluvy

**Špecifikácia obsahu a rozsahu paušálnych služieb a špecifikácia spôsobu plnenia**

Ročný poplatok za poskytovanie služieb maintenance aplikačných informačných systémov

* ySpatial Enterprise Package
* ySpatial WebGIS – funkčné rozšírenia
* ySpatial Offline
* ySpatial - Evidencia pozemkov
* ySpatial Basic Package,

, pričom táto služba v sebe zahŕňa:

1. Upgrade SW aplikácie pri prechode na vyššie verzie do 6 mesiacov od uvoľnenia vyššej verzie;
2. upgrade novej verzie SW aplikácie do 6 mesiacov po uvoľnení vyššej verzie využívaného podporného informačného systému;
3. dodanie administrátorskej podpory pri upgrade systému na novú verziu (podpora implementácie/ testovacej prevádzky, technická dokumentácia, testovacie postupy);
4. aktualizáciu užívateľskej dokumentácie pri upgrade SW aplikácie;
5. architektonické, systémové a užívateľské konzultácie k pripravovaným novým verziám (upgrade) SW aplikácie;
6. poradenstvo v otázkach, ktoré sa môžu vyskytnúť pri používaní/reinštalácií SW aplikácií, ktoré nie je možné vyriešiť pomocou užívateľskej alebo administrátorskej dokumentácie a nie sú zapríčinené chybou SW aplikácie;
7. vývoj užívateľských zlepšení (update), napr. dizajnu, drobných zmien, ktoré neobsahujú podstatnú zmenu funkčnosti. Poskytovateľ je oprávnený realizovať drobné zmeny vo funkčnosti GUI.
8. dodanie zoznamu nových funkcionalít využívaného softvéru v rozsahu maintenance s jeho prerokovaním s objednávateľom - 1 krát ročne.

|  |  |  |  |  |
| --- | --- | --- | --- | --- |
| **Druh služby** | **Merná jednotka** | **Cena za mernú jednotku**  **(v EUR bez DPH)** | **Počet merných jednotiek SPOLU** | **Cena SPOLU**  **(v EUR bez DPH)** |
| Ročný poplatok za poskytovanie služieb | 1 rok |  | 4 |  |

Kvartálny poplatok za poskytovanie služieb servisnej podpory informačných systémov, ktorá v sebe zahŕňa najmä riešenie a odstraňovanie vád, chýb, nedostatkov, porúch alebo akýkoľvek iných problémov SW aplikácie, brániacich jej riadnemu a/alebo bezchybnému užívaniu (vrátane právnych vád SW aplikácie, resp. ich častí), a/alebo spôsobujúcich jej čiastočnú alebo úplnú nefunkčnosť, a/alebo spôsobujúcich čiastočné a/alebo úplné obmedzenie jej používania/prevádzky SW aplikácie, za účelom udržania jej funkčnosti:

|  |  |  |  |  |
| --- | --- | --- | --- | --- |
| **Druh služby** | **Merná jednotka** | **Sadzba za mernú jednotku**  **(v EUR bez DPH)** | **Počet merných jednotiek SPOLU** | **Cena SPOLU**  **(v EUR bez DPH)** |
| Kvartálny poplatok za poskytovanie služieb | 1 kvartál |  | 16 |  |

Prípadnú bližšiu špecifikáciu doplní úspešný uchádzač

Príloha č. 2 Zmluvy

**Popis objednávkových služieb a špecifikácia spôsobu plnenia**

Cena za jednu človekohodinu poskytovania služieb technickej podpory informačných systémov LSR, ktorá v sebe zahŕňa predovšetkým nasledovné služby:

1. analýzu a odstránenie havarijných stavov serverových pracovísk SW aplikácie a príslušných integračných rozhraní na spolupracujúce systémy Objednávateľa;
2. reinštalácie komponentov SW aplikácie podľa požiadaviek Objednávateľa;
3. inštalácie nových pracovísk SW aplikácie, popr. integrácia na nové prostredia u Objednávateľa;
4. zaškolenie na pracovisku Objednávateľa (on site) alebo Poskytovateľa po zásahu technickej podpory, reinštalácii SW aplikácie, alebo nutného operačného, databázového alebo iného systému, popr. zaškolenie podľa požiadavky Objednávateľa;
5. priame telefonické konzultácie určených osôb Objednávateľa s personálom technickej podpory Poskytovateľa;
6. odstraňovanie havarijných a nefunkčných stavov SW aplikácie, ktoré nie sú spôsobené chybou v programovom kóde (dátová nekonzistencia, spolupráca s operačnými/ databázovými systémami, integračnými platformami a pod.);
7. úpravy a spracovanie dát zabezpečujúcich prevádzku SW aplikácie;
8. aktualizácie dátového modelu a naviazaných funkcií SW aplikácie podľa požiadavky Objednávateľa;
9. technickú podporu pri obnove, úprave a sceľovaní dát podľa požiadavky Objednávateľa;
10. zmenu a/alebo úpravu (doplnenie, rozšírenie) SW aplikácie na základe žiadosti Objednávateľa:

|  |  |  |  |  |
| --- | --- | --- | --- | --- |
| **Druh služby** | **Merná jednotka** | **Sadzba za mernú jednotku**  **(v EUR bez DPH)** | **Počet merných jednotiek SPOLU** | **Cena SPOLU**  **(v EUR bez DPH)** |
| Cena za jednu človekohodinu poskytovania služieb | 1 človekohodina |  | 18000 |  |

**Prípadnú bližšiu špecifikáciu doplní úspešný uchádzač**

Príloha č. 3 Zmluvy

**Štandardy pre poskytovanie služieb**

Požadované SLA na služby systémovej a aplikačnej podpory - servisné služby vzťahujúce sa na produkčné a testovacie prostredie IS

**Úrovne podpory používateľov:**

Help Desk bude realizovaný cez 3 úrovne podpory s nasledujúcim označením:

* **L1 podpory IS** (Level 1, priamy kontakt Objednávateľa) - jednotný kontaktný bod Objednávateľa, ktorý je v správe Objednávateľa;
* **L2 podpory IS** (Level 2, postúpenie požiadaviek od L1) - vybraná skupina garantov so znalosťou Informačného systému;
* **L3 podpory IS** (Level 3, postúpenie požiadaviek od L2) - na základe SLA zmluvy ho predstavuje Informačný systém pre správu požiadaviek (ktorého prevádzku zabezpečuje úspešný uchádzač).

**Definícia:**

**Podpora L1 (podpora 1. stupňa)** - začiatočná úroveň podpory, ktorá je zodpovedná za riešenie základných problémov a požiadaviek koncových užívateľov a ďalšie služby vyžadujúce základnú úroveň technickej podpory. Základnou funkciou podpory 1. stupňa je zhromaždiť informácie, previesť základnú analýzu a určiť príčinu problému a jeho klasifikáciu. Typicky sú v úrovni L1 riešené priamočiare a jednoduché problémy a základné diagnostiky, overenie dostupnosti jednotlivých vrstiev infraštruktúry (sieťové, operačné, vizualizačné, aplikačné atď.) a základné užívateľské problémy (typicky zabudnutie hesla), overovanie nastavení SW a HW atď.

**Podpora L2 (podpora 2. stupňa)** – riešiteľské tímy s hlbšou technologickou znalosťou danej oblasti. Riešitelia na úrovni Podpory L2 nekomunikujú priamo s koncovým užívateľom, ale sú zodpovední za poskytovanie súčinnosti riešiteľom 1. úrovne podpory pri riešení eskalovaného hlásenia, čo okrem iného obsahuje aj spätnú kontrolu a podrobnejšiu analýzu zistených dát odovzdaných riešiteľom 1. úrovne podpory. Výstupom takejto kontroly môže byť potvrdenie, upresnenie alebo prehodnotenie hlásenia v závislosti na potrebách Objednávateľa. Primárnym cieľom riešiteľov na úrovni Podpory L2 je dostať Hlásenie čo najskôr pod kontrolu a následne ho vyriešiť - s možnosťou eskalácie na vyššiu úroveň podpory – Podpora L3.

**Podpora L3 (podpora 3. stupňa)** - Podpora 3. stupňa predstavuje najvyššiu úroveň podpory pre riešenie tých najobťažnejších požiadaviek, vrátane prevádzania hĺbkových analýz a riešenie extrémnych prípadov.

**Pre služby sú definované takéto SLA:**

* Help Desk je dostupný cez Informačný systém pre správu požiadaviek a pre vybrané skupiny užívateľov cez telefón a email;
* Dostupnosť L3 podpory pre Informačný systém je 8x5 (8 hodín x 5 dní v týždni od 8.00h do 16:00h počas pracovných dní),

**Riešenie incidentov - SLA parametre**

Za incident je považovaná chyba Informačného systému, t. j. správanie sa v rozpore s prevádzkovou a používateľskou dokumentáciou Systému. Za incident nie je považovaná chyba, ktorá nastala mimo prostredia Informačného systému, napr. výpadok poskytovania konkrétnej služby komunikačnej infraštruktúry, resp. volanej digitálnej služby.

Tabuľka 1 - Označenie naliehavosti incidentu

|  |  |  |
| --- | --- | --- |
| **Označenie naliehavosti incidentu** | **Závažnosť incidentu** | **Popis naliehavosti incidentu** |
| A | Kritická | Kritické chyby, ktoré spôsobia úplné zlyhanie systému ako celku a nie je možné používať ani jednu jeho časť, nie je možné poskytnúť požadovaný výstup z Informačného systému. |
| B | Bežná | Chyby a nedostatky, ktoré zapríčinia čiastočné zlyhanie systému a neumožňujú používať časť systému. |
| C | Nekritická | Chyby a nedostatky, ktoré spôsobia čiastočné obmedzenia používania systému. |

Tabuľka 2 - Možný dopad

|  |  |  |
| --- | --- | --- |
| **Označenie závažnosti incidentu** |  | **Popis dopadu** |
| 1 | katastrofický | katastrofický dopad, priamy finančný dopad alebo strata dát |
| 2 | značný | značný dopad alebo strata dát |
| 3 | malý | malý dopad alebo strata dát |

Tabuľka 3 - Výpočet priority incidentu je kombináciou dopadu a naliehavosti v súlade s „best practices ITIL V3“ uvedený v nasledovnej matici

|  |  |  |  |  |
| --- | --- | --- | --- | --- |
| **Matica priority incidentov** | | **Dopad** | | |
| **Katastrofický - 1** | **Značný - 2** | **Malý - 3** |
| **Naliehavosť** | Kritická - A - 1 | 1 | 2 | 3 |
| Bežná - B - 2 | 2 | 3 | 3 |
| Nekritická - C - 3 | 2 | 3 | 4 |

Tabuľka 4 - Reakčné doby, lehoty na konečné vyriešenie incidentu a spoľahlivosť

|  |  |  |  |
| --- | --- | --- | --- |
| **Označenie priority incidentu** | **Reakčná doba (1) od nahlásenia incidentu po začiatok riešenia incidentu** | **Doba konečného vyriešenia incidentu od nahlásenia incidentu (DKVI) (2)** | **Spoľahlivosť( 3)**  **(počet incidentov za mesiac)** |
| 1 | Do 4 pracovných hodín | 2 pracovné dni | 1 |
| 2 | Do 1 pracovného dňa | 4 pracovné dni | 2 |
| 3 | Do 2 pracovných dní | 24 pracovných dní | 4 |

* Požiadavky na hlásenie Incidentov sa spracúvajú 24 hodín a 7 dní v týždni.
* Reakčná doba je čas medzi nahlásením incidentu verejným obstarávateľom (vrátane užívateľov Informačného systému, ktorí nie sú v pracovnoprávnom vzťahu s Objednávateľom) na helpdesk úrovne L3 a jeho prevzatím na riešenie.
* DKVI znamená obnovenie štandardnej prevádzky - čas medzi nahlásením incidentu Objednávateľom a vyriešením incidentu úspešným uchádzačom (do doby, kedy je funkčnosť prostredia znovu obnovená v plnom rozsahu). Doba konečného vyriešenia incidentu od nahlásenia incidentu Objednávateľom (DKVI) sa počíta počas celého dňa. Do tejto doby sa nezarátava čas potrebný na nevyhnutnú súčinnosť Objednávateľa, ak je potrebná pre vyriešenie incidentu. V prípade potreby je Posyktovateľ oprávnený požadovať od Objednávateľa schválenie riešenia incidentu.
* Maximálny počet incidentov za kalendárny mesiac. Každá ďalšia chyba nad stanovený limit spoľahlivosti sa počíta ako začatý deň omeškania bez odstránenia vady alebo incidentu. Duplicitné alebo technicky súvisiace incidenty (zadané v rámci jedného pracovného dňa, počas pracovného času 8 hodín) sú považované za jeden incident.
* Incidenty nahlásené Objednávateľom Poskytovateľovi v rámci testovacieho prostredia:

1. majú prioritu 3 a nižšiu;
2. vzťahujú sa výhradne k dostupnosti testovacieho prostredia;
3. za incident na testovacom prostredí sa nepovažuje incident vztiahnutý k práve testovanej funkcionalite.

* Vyššie uvedené SLA parametre nebudú použité pre nasledovné služby:

1. objednávkové služby a
2. služby realizácie aplikačných zmien vyplývajúcich z legislatívnych a metodických zmien

* Pre tieto služby budú dohodnuté osobitné parametre dodávky.

Príloha č. 4 Zmluvy

**Časové pokrytie poskytovania Paušálnych služieb**

|  |  |  |
| --- | --- | --- |
| **Popis** | **Parameter** | **Poznámka** |
| Prevádzkové hodiny | 8 hodín | od 8:00 hod. - do 16:00 hod. počas pracovných dní |
| Servisné okno | 14 hodín | od 17:00 hod. - do 7:00 hod. počas pracovných dní |
| 24 hodín | od 00:00 hod. - 23:59 hod. počas dní pracovného pokoja a štátnych sviatkov  Realizácia servisných zásahov (servisné okná) je vždy mimo prevádzkových hodín (pracovného času). |
| Dostupnosť produkčného prostredia Informačného systému | 98,5% | * 98,5% z 24/7/365 t. j. max ročný výpadok je 66 hod. * Maximálny mesačný výpadok je 5,5 hodiny. * Vždy sa za takúto dobu považuje čas od 0.00 hod. do 23.59 hod. počas pracovných dní v týždni. * Nedostupnosť IS sa počíta od nahlásenia incidentu Objednávateľom v čase dostupnosti podpory Poskytovateľa (t. j. nahlásenie incidentu na L3 v čase od 6:00 hod. - do 16:00 hod. počas pracovných dní). Do dostupnosti Informačného systému nie sú započítavané servisné okná a plánované odstávky Systému.   V prípade nedodržania dostupnosti Informačného systému bude každý ďalší začatý pracovný deň nedostupnosti braný ako deň omeškania bez odstránenia vady alebo incidentu. |

Príloha č. 5 Zmluvy

**Postup odosielania objednávky na Objednávkové služby a spôsob jej potvrdenia**

Objednávateľ prostredníctvom svojej Oprávnenej osoby odošle vyplnenú a riadne podpísanú Požiadavku na objednávkové služby (podľa prílohy č. 6) na Oprávnenú osobu Poskytovateľa v písomnej forme. Poskytovateľ prostredníctvom svojej Oprávnenej osoby obratom potvrdí prijatie Požiadavku na objednávkové služby, pričom najneskôr do 15 pracovných dní Objednávateľovi zašle Návrh plnenia Požiadavky na Objednávkové služby č. *...... (doplniť)*, analýza dopadov a náročnosť zapracovania Objednávkových služieb (podľa prílohy č. 7), ktorú najneskôr do 10 pracovných dní odsúhlasí Oprávnená osoba Objednávateľa. Neodsúhlasením sa považuje Požiadavka na Objednávkové služby za nerealizovateľnú.

|  |
| --- |
| Obrázok, na ktorom je text, písmo, rad, diagram  Automaticky generovaný popis |

Príloha č. 6 Zmluvy

**Požiadavka na Objednávkové služby**

|  |  |
| --- | --- |
| Žiadateľ zmeny (organizačný útvar) |  |
| Dátum vystavenia požiadavky: |  |
| Požadovaný termín odovzdania plnenia: |  |
| Krátky popis požiadavky: |  |
| Dôvod pre realizáciu zmeny Informačného systému: |  |
| Detailný popis požiadavky: |  |

|  |
| --- |
| Oprávnená osoba Objednávateľa: |
| Dátum: |
| Podpis: |

Príloha č. 7 Zmluvy

**Návrh plnenia Požiadavky na Objednávkové služby č. ....................., analýza dopadov a náročnosť zapracovania Objednávkových služieb**

|  |  |
| --- | --- |
| **Termíny** | **Dátum** |
| **Predpokladaný začiatok realizácie:** |  |
| **Predpokladané ukončenie realizácie (termín nasadenie do testovacieho**  **prostredia):** |  |
| **Navrhovaný termín nasadenia do produkčného prostredia:** |  |
|  |  |
| **Činnosť** | **Náročnosť (človekodni)** |
|  |  |
|  |  |
|  |  |
| **Spolu:** |  |

**Náročnosť zapracovania požiadavky:**

|  |  |
| --- | --- |
| **Termíny navrhovaných činností** | **Dátum** |
|  |  |
|  |  |
|  |  |
| **Navrhovaný termín realizácie Zmeny:** |  |
|  |  |
| **Činnosť** | **Náročnosť (človekodni)** |
|  |  |
|  |  |
|  |  |
| **Spolu:** |  |

**Cena:**

|  |  |
| --- | --- |
| **Popis jednotlivých položiek** | **Cena** |
|  |  |
|  |  |
|  |  |
| **Spolu:** |  |

**Analýza dopadov:**

|  |  |
| --- | --- |
| Vplyv na užívateľov Objednávateľa: |  |
| Vplyv na prevádzku fungujúcich systémov, infraštruktúry a zaistení poskytovaných služieb (podľa definovaných SLA): |  |
| Vplyv na kapacitu, výkonnosť, spoľahlivosť, bezpečnosť: |  |
| Vplyv na iné služby (iné aplikácie) bežiace na rovnakej infraštruktúre alebo vplyv na súvisiace aplikácie, resp. systémy, napr. portály Objednávateľa: |  |

|  |  |
| --- | --- |
| Vplyv v organizácii mimo Informačných systémov: |  |
| Dopad pri nerealizovaní požiadavky: |  |
| Požadované zdroje a súčinnosť Objednávateľa (napr. čas kľúčových užívateľov, časové dopady, požiadavky na nové prvky): |  |
| Dátum: | Oprávnená osoba Poskytovateľa: |
|  |  |
| Dátum: | S plnením podľa návrhu vyššie súhlasí oprávnená osoba Poskytovateľa: |

Príloha č. 8 Zmluvy

**Akceptačný protokol č. .....................**

**1. Predmet akceptácie**

Týmto akceptačným protokolom Objednávateľ a Poskytovateľ prostredníctvom nimi poverených Oprávnených osôb potvrdzujú, že boli implementované úpravy Informačného systému v súlade s požiadavkami na Objednávkové služby č.:

***Požiadavka na Objednávkové služby:***

**Suma bez DPH: .................................................................. EUR**

**DPH: .................................................................. EUR**

**SPOLU: .................................................................. EUR**

**SPOLU FAKTURÁCIA (EUR bez DPH):**

**2. Závery akceptácie**

*Zástupcovia zúčastnených strán svojimi podpismi potvrdzujú, že implementované požiadavky sú v súlade so schválenou* *požiadavkou na Objednávkové služby.*

So znením akceptačného protokolu súhlasí:

|  |  |  |
| --- | --- | --- |
|  | **Meno a priezvisko** | **Podpis** |
| za Objednávateľa poverený zástupca |  |  |
| za Poskytovateľa poverený zástupca |  |  |

V ..................................... dňa .....................................

Príloha č. 9 Zmluvy

**Zoznam subdodávateľov**

|  |  |  |  |
| --- | --- | --- | --- |
| **Obchodné meno a adresa subdodávateľa** | **IČO subdodávateľa** | **Predmet subdodávok** | **Objem predpokladaných subdodávok v EUR bez DPH** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **SPOLU** | | |  |

**Čestné vyhlásenie**

k rešpektovaniu článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |

čestne vyhlasujem, že

v spoločnosti, ktorú zastupujem a ktorá vykonáva plnenie zákazky, nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022.

Predovšetkým vyhlasujem, že:

1. uchádzač, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku;
2. uchádzač, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene a) tohto odseku;
3. ani ja, ani spoločnosť, ktorú zastupujeme, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene a) alebo b) uvedených vyššie;
4. subdodávatelia, dodávatelia alebo subjekty, na ktorých kapacity sa uchádzač, ktorého zastupujem, spolieha subjektami uvedenými v písmenách a) až c), nemajú účasť vyššiu ako 10 % hodnoty zákazky.

|  |  |  |
| --- | --- | --- |
|  |  | V ..................., dňa ..................... |

|  |  |  |
| --- | --- | --- |
|  |  | Zhotoviteľ: |
|  |  | **obchodné meno**  zastúpená titul, meno a priezvisko  funkcia |

## Príloha č. 1 - Návrh na plnenie kritérií na vyhodnotenie ponúk

**Návrh na plnenie kritérií na vyhodnotenie ponúk**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | JUDr. Tibor Menyhart - generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| DIČ: |  |
| IČ ­DPH: |  |
| Meno a priezvisko osoby oprávnenej konať v mene spoločnosti: |  |
| Meno a priezvisko kontaktnej osoby: |  |
| Telefón a e-mail kontaktnej osoby: |  |

**Názov zákazky:** Poskytovanie služieb podpory a rozvoja podnikového integrovaného informačného systému v oblasti geografických a pozemkových informačných systémov

1. *Kritérium č. 1: Cena za dodanie predmetu zákazky*

|  |  |  |  |  |
| --- | --- | --- | --- | --- |
| **Druh služby** | **Merná jednotka** | **Cena za mernú jednotku**  **(v EUR bez DPH)** | **Počet merných jednotiek SPOLU** | **Cena SPOLU**  **(v EUR bez DPH)** |
| **Ročný poplatok za poskytovanie služieb** | 1 rok |  | 4 |  |
| **Kvartálny poplatok za poskytovanie služieb** | 1 kvartál |  | 16 |  |
| **Cena za jednu človekohodinu poskytovania služieb** | 1 človekohodina |  | 18 000 |  |

|  |  |  |  |
| --- | --- | --- | --- |
|  | **Celková cena v EUR bez DPH** | **Výška DPH (20%)** | **Celková cena v EUR s DPH** |
| **Cena za celý predmet zákazky** |  |  |  |

(pozn.: Ak uchádzač nie je platcom DPH, upozorní - "Nie som platca DPH").

V .................................... dňa .................

|  |  |
| --- | --- |
|  | štatutárny zástupca uchádzača  osoba splnomocnená štatutárnym zástupcom |

## Príloha č. 2 - Vyhlásenie uchádzača o podmienkach súťaže

**Vyhlásenie uchádzača o podmienkach súťaže**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | JUDr. Tibor Menyhart - generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: „Poskytovanie služieb podpory a rozvoja podnikového integrovaného informačného systému v oblasti geografických a pozemkových informačných systémov“,

**týmto čestne vyhlasujem, že**

* súhlasím s podmienkami určenými verejným obstarávateľom, ktoré sú uvedené v Oznámení o vyhlásení verejného obstarávania a v súťažných podkladoch
* akceptujem a bezvýhradne súhlasím s obsahom zmluvy, vrátane všetkých jej príloh
* všetky informácie a údaje, doklady a dokumenty, vyhlásenia predložené v ponuke, ako aj v tomto vyhlásení sú pravdivé a úplné
* predkladám len jednu ponuku:

1 ktorú som vypracoval sám

1 pri jej vypracovaní, som využil služby osoby podľa § 49 ods. 5 ZVO:

|  |  |
| --- | --- |
| 2 Meno a priezvisko osoby: |  |
| Obchodné meno alebo názov: |  |
| Adresa pobytu alebo miesto podnikania: |  |
| IČO, ak bolo pridelené: |  |

* na realizácii zmluvy o dielo uzavretej na základe výsledku procesu verejného obstarávania sa budú podieľať subdodávatelia: **áno / nie** 3

, a že každý subdodávateľ spĺňa podmienky účasti týkajúce sa osobného postavenia podľa § 32, ods. 1 ZVO, k tej časti predmetu zákazky, ktorú má subdodávateľ plniť.

|  |  |  |  |
| --- | --- | --- | --- |
| **Obchodné meno a adresa subdodávateľa** | **IČO subdodávateľa** | **Predmet subdodávok** | **Objem predpokladaných subdodávok v EUR bez DPH** |
|  |  |  |  |
|  |  |  |  |
|  |  |  |  |
|  |  |  |  |
| **SPOLU** | | |  |

Ako uchádzač ďalej vyhlasujem, že som si vedomý právnych následkov uvedenia nepravdivých informácii, alebo zamlčaných závažným spôsobom.

* V zmysle § 32 ods.1 písm. a) ZVO podmienku účasti musí spĺňať aj iná osoba ako osoba podľa § 32 ods.1 písm. a) ZVO, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania.

Splnenie podmienky účasti preukazuje uchádzač alebo záujemca verejnému obstarávateľovi predložením čestného vyhlásenia alebo vyhlásenia podľa § 32 ods. 5 ZVO, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky.

Za takúto osobu sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba:

1. vlastní väčšinu akcií alebo väčšinový obchodný podiel u uchádzača alebo záujemcu,
2. má väčšinu hlasovacích práv u uchádzača alebo záujemcu,
3. má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo
4. má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

V súvislosti s uvedenou žiadosťou o zaradenie do DNS a na vyššie uvedené účely, predkladám toto čestné vyhlásenie a zároveň predkladám zoznam osôb podľa § 32 ods.1 písm. a) ZVO:

Iná osoba: **áno/nie\*** *(v prípade ak uchádzač označí možnosť nie, nižšie uvedené údaje nevypĺňa)*

|  |
| --- |
| **Titul, meno a priezvisko, pracovná pozícia** |
|  |
|  |
|  |
|  |
|  |

V .................................... dňa .................

|  |  |
| --- | --- |
|  | štatutárny zástupca uchádzača  osoba splnomocnená štatutárnym zástupcom |

1 uchádzač zaškrtne políčko, podľa toho akým spôsobom bola ponuka vypracovaná

2 uchádzač vyplní identifikačné údaje osoby, ktorej služby využil podľa § 49 ods. 5 zákona, ak sa vzťahuje

3 nehodiace sa prečiarkne

## Príloha č. 3 - Vyhlásenie uchádzača ku konfliktu záujmov a o nezávislom stanovení ponuky

**Vyhlásenie uchádzača ku konfliktu záujmov a o nezávislom stanovení ponuky**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | JUDr. Tibor Menyhart - generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: „Poskytovanie služieb podpory a rozvoja podnikového integrovaného informačného systému v oblasti geografických a pozemkových informačných systémov“,

**týmto čestne vyhlasujem, že**

1. v súvislosti s uvedeným postupom zadávania zákazky potvrdzujem neprítomnosť konfliktu záujmov v tom, že:
   1. nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO (ďalej len „zainteresovaná osoba“), akékoľvek aktivity, ktoré by mohli viesť k zvýhodneniu postavenia uchádzača v postupe tohto verejného obstarávania;
   2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky;
   3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania.
2. v súvislosti s uvedeným postupom zadávania zákazky potvrdzujem nezávislé stanovenie ponuky v tom, že:
   1. ako predkladateľ ponuky som sa nedohodol na ponukách s inými konkurentmi v predmetnom verejnom obstarávaní, konkurentom na účely tohto vyhlásenia sa pritom rozumie každý podnikateľ, okrem predkladateľa ponuky, ktorý
      1. je uchádzačom v predmetnom verejnom obstarávaní
      2. by mohol len potenciálne predložiť ponuku v predmetnom verejnom obstarávaní, a to s ohľadom na svoju kvalifikáciu, schopnosti, alebo skúsenosti,
   2. že ceny, ako aj iné podmienky predkladanej ponuky ako predkladateľ ponuky som nesprístupnil iným konkurentom a že som ich priamo ani nepriamo nezverejnil;
   3. že ceny, ako aj iné podmienky predkladanej ponuky, boli predkladateľom ponuky určené nezávisle od iných konkurentov bez akejkoľvek dohody, konzultácie, komunikácie s týmito konkurenti, ktorá by sa týkala:
      1. cien
      2. zámeru predložiť ponuku
      3. metód alebo faktorov určených na výpočet cien alebo
      4. predloženia cenovej ponuky, ktorá by nespĺňala podmienky súťažných podkladov na dané verejné obstarávanie;
   4. že ako predkladateľ ponuky nepodniknem žiadne kroky smerom ku konaniu uvedenému v bodoch 2.1 až 2.3 a ani sa nepokúsim žiadneho iného konkurenta naviesť na kolúziu v predmetnom verejnom obstarávaní;
   5. že ako predkladateľ ponuky som vstúpil do konzultácií, dohôd alebo dohovorov s nasledovnými konkurentmi ohľadom predmetného verejného obstarávania a ako predkladateľ ponuky uvádzam v priložených dokumentoch kompletné údaje o tejto skutočnosti vrátane identifikácie1 týchto konkurentov, charakteru, dôvodov týchto konzultácií, komunikácie, dohôd alebo dohovorov. Týmto nie sú dotknuté vyhlásenia v bodoch 2.1 až 2.3,
3. Ďalej vyhlasujem, že
   1. všetky informácie a údaje predložené v ponuke, ako aj v tomto vyhlásení sú pravdivé, nekreslené a úplné
   2. som si prečítal a porozumel obsahu tohto vyhlásenia
   3. som si vedomý následkov potvrdenia nepravdivých informácií v tomto vyhlásení

V .................................... dňa .................

|  |  |
| --- | --- |
|  | štatutárny zástupca uchádzača  osoba splnomocnená štatutárnym zástupcom |

1 pod identifikáciou konkurenta sa myslí uvedenie mena, priezviska konkurenta, obchodné meno alebo názov, adresa pobytu alebo miesto podnikania, identifikačné číslo (ak bolo pridelené)

## Príloha č. 4 - Splnomocnenie pre vedúceho člena skupiny dodávateľov

**Splnomocnenie pre vedúceho člena skupiny dodávateľov**

My, nižšie uvedení splnomocnitelia ako členovia skupiny dodávateľov:

**Identifikácia vedúceho člena skupiny dodávateľov:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| obchodná spoločnosť zapísaná v obchodnom registri SR, vedenom Okresným súdom ......, Oddiel: ....., Vložka č.: ....... | |

**Identifikácia člena skupiny dodávateľov č. 2[[2]](#footnote-2):**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| obchodná spoločnosť zapísaná v obchodnom registri SR, vedenom Okresným súdom ......, Oddiel: ....., Vložka č.: ....... | |

sme vytvorili spoločne skupinu dodávateľov, ktorá ako jeden uchádzač predkladá svoju ponuku v rámci postupu zadávania nadlimitnej zákazky, podľa zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení, s názvom: „Poskytovanie služieb podpory a rozvoja podnikového integrovaného informačného systému v oblasti geografických a pozemkových informačných systémov“, vyhlásenej verejným obstarávateľom: Lesy Slovenskej republiky, štátny podnik, Námestie SNP 8, 975 66 Banská Bystrica, IČO: 36038351 (ďalej len „verejný obstarávateľ“), ktorá je uverejnená v Úradnom vestníku EÚ: ............................... a vo Vestníku VO vedeného ÚVO: ..................................

V prípade, že naša spoločná ponuka bude úspešná a bude prijatá zo strany verejného obstarávateľa, zaväzujeme sa, že pred podpisom zmluvy, ktorá je výsledkom verejnej súťaže, uzatvoríme a predložíme verejnému obstarávateľovi zmluvu, predmetom ktorej bude vytvorenie niektorej z právnych foriem podľa zákona č. 513/1991 Zb. Obchodný zákonník v znení neskorších predpisov, zákona č. 40/1964 Zb. Občiansky zákonník v znení neskorších predpisov, resp. podľa právnych predpisov platných v krajine sídla členov skupiny dodávateľov a v ktorej budú jednoznačne stanovené vzájomné práva a povinnosti členov skupiny dodávateľov, výslovné splnomocnenie jedného z členov skupiny dodávateľov komunikovať s verejným obstarávateľom v mene skupiny dodávateľov, ktorý člen skupiny dodávateľov sa bude akou časťou podieľať na plnení predmetu zákazky, určenie bankového účtu, na ktorý budú poukazované akékoľvek peňažné platby zo strany verejného obstarávateľa v prospech skupiny dodávateľov ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

V súvislosti s predložením ponuky do vyššie uvedenej súťaže týmto:

**udeľujeme splnomocnencovi**

Identifikácia splnomocnenca:

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| obchodná spoločnosť zapísaná v obchodnom registri SR, vedenom Okresným súdom ......, Oddiel: ....., Vložka č.: ....... | |

toto plnomocenstvo na podanie ponuky do súťaže, prijímanie akýchkoľvek pokynov, komunikáciu a vykonávanie všetkých administratívnych a iných právnych úkonov vrátane doručovania a prijímania všetkých písomností v mene všetkých členov skupiny dodávateľov vo vyššie uvedenej súťaži a v spojení s ňou, vrátane konania pri uzatvorení zmluvy, ako aj konania pri plnení zmluvy a zo zmluvy vyplývajúcich právnych vzťahov.

Plnomocenstvo udeľujú[[3]](#footnote-3):

|  |  |  |  |
| --- | --- | --- | --- |
| Miesto: |  |  |  |
| Dátum: |  |  | meno a podpis osoby  oprávnenej konať za člena skupiny dodávateľov |

|  |  |  |  |
| --- | --- | --- | --- |
| Miesto: |  |  |  |
| Dátum: |  |  | meno a podpis osoby  oprávnenej konať za člena skupiny dodávateľov |

Plnomocenstvo prijíma:

|  |  |  |  |
| --- | --- | --- | --- |
| Miesto: |  |  |  |
| Dátum: |  |  | meno a podpis osoby  oprávnenej konať za splnomocneného člena skupiny dodávateľov |

## Príloha č. 5 - Dohoda o ochrane dôverných informácií

**Dohoda o ochrane dôverných informácií**

uzatvorená v zmysle § 269, ods. 2 v spojení s § 271 zákona č. 513/1991 Zb. Obchodný zákonník v znení neskorších predpisov

(ďalej len „Dohoda“)

**Zmluvné strany**

**Poskytovateľ:**

|  |  |
| --- | --- |
| Obchodné meno: | **Lesy Slovenskej republiky, štátny podnik** |
| Sídlo: | Námestie SNP 8, 975 66 Banská Bystrica |
| Právne zastúpený: | JUDr. Tibor Menyhart - generálny riaditeľ |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: |  |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S | |

(ďalej len „**poskytovateľ**“)

a

**Prijímateľ:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| bankové spojenie (IBAN): |  |
| Kontakt: |  |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. | |

(ďalej len **„Prijímateľ“**)

(Poskytovateľ a Prijímateľ spolu aj ako „Strany Dohody“)

**PREAMBULA**

* 1. Zmluvné strany uzatvorili v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov túto „Dohodu o ochrane dôverných informácií“, a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č. .............. zo dňa ............ pod číslom .............. a v Úradnom vestníku EÚ č. .............. zo dňa ............... pod číslom .............., a ktorej predmetom je realizácia zabezpečenia technickej podpory prevádzky, údržby a rozvoja Informačného systému (ďalej ako „Verejné obstarávanie“).
  2. Strany tejto Dohody súhlasia, v súlade s ustanovením § 22 ods. 4 Zákona o verejnom obstarávaní, s potrebou zachovania mlčanlivosti a ochrany dokumentov a informácií, ktoré Poskytovateľ označil za dôverné v tejto Dohode.

**Článok č. 2**

**PREDMET DOHODY**

* 1. Na základe tejto Dohody sa Prijímateľ zaväzuje dodržiavať mlčanlivosť o dôverných informáciách špecifikovaných v tomto článku tejto Dohody, ktoré mu boli poskytnuté Poskytovateľom v súvislosti s Verejným obstarávaním.
  2. Dôverné informácie, ktoré sú predmetom ochrany v zmysle tejto Dohody, sú najmä:
     1. dokumenty a informácie, ktoré sú najmä technického charakteru, a ktoré sú nevyhnutne potrebné na účel vypracovania ponuky v rámci Verejného obstarávania; dôvernými informáciami sa rozumie prístup k aktuálnym dátam vedeným v informačných systémoch Poskytovateľa, ktoré sú nevyhnutné pre vypracovanie ponuky v rámci Verejného obstarávania, k údajom o podaniach, ktoré tvoria zdroj údajov pre vývoj a úpravu softvérového riešenia, ku ktorému majú byť na základe Verejného obstarávania poskytované služby a k zdrojovým kódom aplikácií, v rámci ktorých bude potrebné implementovať, resp. integrovať požadované funkcionality, a ktoré sú nevyhnutné pre prevádzku cieľového riešenia (softvérového riešenia) (ďalej len ako „Prístup“) a  Poskytovateľ umožňuje Prístup na základe tejto Dohody na špeciálne na tento účel vytvorenom pracovisku v priestoroch Poskytovateľa;
     2. akékoľvek poskytnuté informácie, ktoré nie sú inak verejne prístupné, najmä akékoľvek informácie technického, obchodného, finančného, právneho alebo iného charakteru, poskytnuté Prijímateľovi, a ktoré Poskytovateľ označí ako dôverné, alebo s ktorými sa má nakladať vzhľadom na okolnosti známe Prijímateľovi pri poskytnutí informácií, ako s dôvernými;
     3. technické, obchodné, finančné, prevádzkové alebo všetky iné informácie, ktoré Poskytovateľ poskytne Prijímateľovi v súvislosti s Verejným obstarávaním alebo s ktorými sa Prijímateľ oboznámi iným spôsobom v súvislosti s Verejným obstarávaním alebo informácie, s ktorými sa má nakladať, vzhľadom na okolnosti známe Prijímateľovi pri ich poskytnutí ako s dôvernými alebo akékoľvek informácie a údaje, z povahy ktorých je pochopiteľné pre akúkoľvek osobu, že sú dôverné, vrátane osobitne chránených údajov;
     4. akékoľvek informácie týkajúce sa „know-how“, patentov, autorského práva, obchodného tajomstva, procesov, postupov, návrhov, vzorcov, údaje o počítačových alebo softvérových programoch, rozpočtoch, koncepciách a iné informácie v akejkoľvek podobe, ktoré boli poskytnuté Prijímateľovi Poskytovateľom.

(ďalej len ako „Dôverné informácie“)

* 1. Za Dôverné informácie sa nepovažujú informácie, ktoré:
     1. sú alebo sa stanú verejne dostupnými inak ako porušením povinnosti Prijímateľa podľa tejto Dohody;
     2. boli získané od tretej osoby, ktorá je oprávnená šíriť tieto informácie;
     3. boli pred uzavretím tejto Dohody známe bez akejkoľvek povinnosti dodržiavať ich dôvernosť;
     4. sú súčasťou zverejnenej dokumentácie Poskytovateľa v rámci Verejného obstarávania.
  2. Prijímateľ nie je oprávnený a zároveň sa zaväzuje neoboznamovať sa s akýmikoľvek údajmi a informáciami spracovávanými Poskytovateľom v akýchkoľvek jeho informačných systémoch alebo iných systémoch či v akýchkoľvek hmotných alebo nehmotných podobách, ktoré majú charakter osobných údajov, ako aj akýchkoľvek iných údajov alebo informácii, ktoré sú chránené osobitnými právnymi predpismi, pokiaľ tieto iné údaje alebo informácie nesúvisia s Verejným obstarávaním (ďalej aj ako „osobitne chránené údaje“). Na tento účel je Prijímateľ povinný zdržať sa akýchkoľvek prístupov, vstupov alebo zásahov do informačných systémov alebo iných nosičov týchto osobitne chránených údajov Poskytovateľa, s ktorými by sa mohol akýmkoľvek spôsobom oboznámiť. V prípade, ak by sa tieto osobitne chránené údaje stali známymi Prijímateľovi náhodným alebo akýmkoľvek iným spôsobom bez aktívnej účasti Poskytovateľa alebo bez osobitnej písomnej dohody medzi Stranami Dohody, Poskytovateľ je povinný tieto osobitne chránené údaje uchovať a neposkytnúť ich akejkoľvek tretej osobe.
  3. Na účely tejto Dohody ostávajú Dôverné informácie natrvalo vo vlastníctve Poskytovateľa. Poskytnutím Dôverných informácií Prijímateľovi, Prijímateľ v žiadnom prípade nenadobúda právo na akékoľvek použitie patentov, autorských diel, ochranných známok, obchodných tajomstiev, ako aj iných práv duševného vlastníctva, alebo iných práv patriacich Poskytovateľovi alebo tretím osobám, ktoré sa dostanú v súvislosti s poskytnutím Dôverných informácií do jeho dispozície.
  4. Poskytovateľ sprístupní Dôverné informácie Prijímateľovi na účel vypracovania ponuky v rámci Verejného obstarávania až po podpise tejto Dohody.
  5. Ustanovenia tejto Dohody sa primerane použijú tiež na akékoľvek obchodné alebo komerčné informácie Strán Dohody, zahrňujúce najmä, no nie len špecifikácie, plány, náčrty, modely, vzorky, dáta, počítačové programy, softvér, dokumentáciu, zachytené či už písomne alebo ústne, pokiaľ sú tieto informácie považované za obchodné tajomstvo podľa príslušných právnych predpisov najmä v súlade s ustanovením § 17 a nasl. a § 271 Obchodného zákonníka.

**Článok č. 3**

**POVINNOSTI PRIJÍMATEĽA**

* 1. Prijímateľ sa zaväzuje dodržiavať a prijať zodpovedajúce technické, organizačné a iné opatrenia potrebné na ochranu Dôverných informácií, ktoré mu boli poskytnuté alebo mu budú poskytnuté alebo sprístupnené, pred neoprávnenou manipuláciou s nimi, minimálne však také opatrenia, ktoré sú porovnateľné s opatreniami, aké dodržiava pri ochrane vlastných údajov obdobnej povahy a dôležitosti nie v menšom rozsahu a kvalite, ako je rozumne predpokladateľné.
  2. Prijímateľ sa zaväzuje, že bude chrániť Dôverné informácie Poskytovateľa minimálne v rozsahu ako vlastné dôverné informácie, najmä bude chrániť Dôverné informácie pred ich zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako v súvislosti s Verejným obstarávaním, nevyužije ich vo svoj vlastný prospech s výnimkou vypracovania ponuky do Verejného obstarávania a ani v prospech akejkoľvek tretej osoby, ani ich nebude používať v rozpore s účelom tejto Dohody a ani žiadne z Dôverných informácií neodovzdá ani neposkytne žiadnej inej fyzickej ani právnickej osobe, a to počas a aj po ukončení Verejného obstarávania.
  3. Prijímateľ smie použiť Dôverné informácie iba na účely Verejného obstarávania a po skončení Verejného obstarávania nesmie bez akéhokoľvek časového obmedzenia použiť Dôverné informácie na akýkoľvek účel. Prijímateľ zároveň nesmie bez akéhokoľvek časového obmedzenia poskytnúť akékoľvek Dôverné informácie tretím osobám, pokiaľ nie je v tejto Dohode výslovne uvedené inak.
  4. Prijímateľ nie je oprávnený vyhotovovať kópie dokumentov, akékoľvek obrazové a/alebo iné záznamy, vrátene kópií technických nosičov, obsahujúcich dôverné informácie. Dôverné informácie a prístup k nim môžu byť Prijímateľovi poskytnuté iba za podmienok uvedených v tejto Dohode a v súlade s podmienkami uvedenými v Súťažných podkladoch k Verejnému obstarávaniu, pokiaľ sa Strany Dohody písomne nedohodnú inak.
  5. Prijímateľ súhlasí a zaväzuje sa, že bude všetky Dôverné informácie získané podľa tejto Dohody oddeľovať od ostatných dôverných informácií, aby sa predišlo ich zmiešaniu.
  6. Prijímateľ nie je oprávnený poskytnúť Dôverné informácie Poskytovateľa tretím osobám v Slovenskej republike ani mimo územia Slovenskej republiky s výnimkou prípadov podľa tohto článku tejto Dohody.
  7. Prijímateľ môže poskytnúť Dôverné informácie iba v nevyhnutnom rozsahu a výlučne na účely Verejného obstarávania svojim zamestnancom, splnomocneným alebo povereným osobám a iným zástupcom, ako aj svojim externým daňovým, právnym a iným odborným poradcom a konzultantom, ktorí sú buď viazaní všeobecnou profesionálnou povinnosťou mlčanlivosti na základe zákona alebo sú povinní zachovávať mlčanlivosť na základe písomnej dohody vopred uzatvorenej s Prijímateľom, najmenej v rozsahu a za podmienok upravených pre Strany Dohody v tejto Dohode. V prípade poskytnutia Dôverných informácií osobám uvedeným v tomto bode tejto Dohody zodpovedá za ochranu takto poskytnutých údajov priamo Prijímateľ v rozsahu, akoby tieto informácie spracúval sám. Prijímateľ na požiadanie Poskytovateľa kedykoľvek bezodkladne preukáže, že zabezpečil zachovávanie mlčanlivosti a zákaz zneužitia Dôverných informácií podľa tohto bodu tejto Dohody.
  8. Prijímateľ môže poskytnúť Dôverné informácie inej osobe podieľajúcej sa na príprave ponuky v rámci Verejného obstarávania (napr. člen konzorcia, subdodávatelia, kľúčoví experti, tretie osoby) iba po súhlase Poskytovateľa s takýmto poskytnutím a až po tom, čo takáto osoba, ktorej sa majú poskytnúť Dôverné informácie, uzavrela dohodu o ochrane dôverných informácií s Poskytovateľom v rozsahu a za podmienok upravených pre Strany Dohody v tejto Dohode.
  9. Prijímateľ sa zaväzuje oznámiť Poskytovateľovi akékoľvek neoprávnené použitie, poskytnutie alebo zverejnenie Dôverných informácií, a to bezodkladne po ich zistení a následne spolupracovať pri znovuobnovení ochrany Dôverných informácií a zabránení ich ďalšiemu neoprávnenému použitiu.
  10. Prijímateľ sa zaväzuje preukázateľne znehodnotiť/vymazať, najneskôr do 5 pracovných dní odo dňa ukončenia/zrušenia Verejného obstarávania, všetky dokumenty obsahujúce Dôverné informácie, a to rovnako všetky originály technických nosičov obsahujúcich Dôverné informácie, s výnimkou Dôverných informácií a všetkých kópií Dôverných informácií, ktoré je Prijímateľ povinný uchovávať podľa osobitných právnych predpisov. O znehodnotení/výmaze Dôverných informácií je Prijímateľ povinný predložiť Poskytovateľovi, v lehote podľa predchádzajúcej vety, písomné potvrdenie (napr. protokol o vymazaní/znehodnotení Dôverných informácií, čestné vyhlásenie a pod.)
  11. Táto Dohoda nebráni sprístupňovaniu Dôverných informácií zo strany Prijímateľa:

1. súdnemu, správnemu, rozhodcovskému alebo inému príslušnému rozhodovaciemu orgánu, v súvislosti s akýmkoľvek súdnym, správnym, rozhodcovským či iným úradným konaním vzniknutým a vedeným v súvislosti s obchodnými vzťahmi medzi Stranami Dohody, alebo
2. ak majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu, alebo
3. vládnej, daňovej alebo inej kontrolnej autorite, ktoré sú oprávnené ich vyžadovať v súlade s osobitnými právnymi predpismi.
   1. Prijímateľ pred takým sprístupnením informuje bezodkladne Poskytovateľa o požiadavke na sprístupnenie Dôverných informácií a vykoná primerané opatrenia potrebné na ochranu Dôverných informácií Poskytovateľa.

**Článok č. 4**

**ZMLUVNÉ POKUTY A NÁHRADA ŠKODY**

* 1. Prijímateľ berie na vedomie, že porušenie ustanovení tejto Dohody môže spôsobiť nenapraviteľné škody Poskytovateľovi, ktorých hodnota nie je primerane vyčísliteľná v peniazoch. A preto je Poskytovateľ oprávnený, popri akýchkoľvek ďalších náhradách a bez ich obmedzenia, ako aj bez vzdania sa dostupnej ochrany, zakázať ďalšie použitie alebo inak spravodlivo ochrániť poskytnuté Dôverné informácie, pričom má nárok aj na náhradu s tým vzniknutých trov a iných poplatkov, ako sú cestovné a bežné náklady, náhrada času, to všetko v rozsahu rozhodnutia kompetentného súdu, ako aj má právo vykonať opatrenia na predídenie porušenia tejto Dohody a na zabezpečenie jej vynútiteľnosti.
  2. V prípade porušenia povinností Prijímateľa uvedených v článku III tejto Dohody je Prijímateľ povinný zaplatiť Poskytovateľovi zmluvnú pokutu vo výške 10.000,- EUR, a to za každé jednotlivé porušenie zabezpečenej zmluvnej povinnosti Prijímateľom, a pre každý prípad porušenia zabezpečenej zmluvnej povinnosti Prijímateľom.
  3. Prijímateľ je povinný zmluvnú pokutu zaplatiť Poskytovateľovi do 30 kalendárnych dní odo dňa, kedy bol na zaplatenie zmluvnej pokuty vyzvaný Poskytovateľom.
  4. Poskytovateľ je oprávnený požadovať náhradu škody spôsobenej porušením povinnosti, na ktorú sa vzťahuje zmluvná pokuta a zároveň sa domáhať náhrady všetkej spôsobenej škody vrátane jej časti presahujúcej dohodnutú zmluvnú pokutu. Zaplatením zmluvnej pokuty tak nie je dotknuté právo Poskytovateľa na náhradu škôd, ktoré mu vzniknú porušením povinností Prijímateľa.
  5. Prijímateľ nesie zodpovednosť za škodu spôsobenú tým, že porušil niektorú z povinností uvedených v článku III tejto Dohody. Rovnako Prijímateľ zodpovedá za škodu v prípade, že svojím konaním alebo opomenutím umožnil tretej osobe, čo aj nepriamo, porušenie ochrany Dôverných informácií Poskytovateľa.
  6. Prijímateľ zodpovedá za akékoľvek nároky tretích osôb uplatnené voči Poskytovateľovi a vyplývajúce z porušenia povinností Prijímateľa podľa tejto Dohody.

**Článok č. 5**

**ZÁVEREČNÉ USTANOVENIA**

* 1. Táto Dohoda nadobúda platnosť a účinnosť dňom jej podpísania oboma Stranami Dohody.
  2. Okrem obmedzení uvedených v Dohode, všetky práva a povinnosti upravené touto Dohodou budú trvať bez ohľadu na skutočnosť, či Strany Dohody uzavreli ako výsledok Verejného obstarávania zmluvu alebo nie, či zmenili alebo ukončili svoj zmluvný vzťah, pokiaľ sa Strany Dohody výslovne písomnou formou nedohodnú inak.
  3. Túto Dohodu možno meniť a dopĺňať formou písomného očíslovaného dodatku, ktorý musí byť schválený a podpísaný oprávnenými zástupcami Strán Dohody.
  4. Táto Dohoda je vyhotovená v troch (3) rovnopisoch, jeden (1) rovnopis obdrží Prijímateľ a dva (2) rovnopisy obdrží Poskytovateľ.
  5. Právne vzťahy, ktoré nie sú upravené touto Dohodou, sa spravujú príslušnými ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.
  6. Strany Dohody sa dohodli, že svoje prípadné vzájomné spory v súvislosti s plnením alebo výkladom tejto Dohody budú prednostne riešiť vzájomným rokovaním s cieľom uzavretia dohody o sporných skutočnostiach a nárokoch.
  7. Písomnosti si budú Strany Dohody doručovať na adresu sídla uvedenú v záhlaví tejto Dohody. Zmenu sídla je Strana Dohody povinná bezodkladne písomne oznámiť druhej Strane Dohody. Strany Dohody sa dohodli, že v prípade vrátenia zásielky odosielateľovi z akéhokoľvek dôvodu platí, že písomnosť bola doručená adresátovi dňom vrátenia zásielky odosielateľovi, aj keď sa o tom adresát nedozvedel.
  8. Strany Dohody vyhlasujú, že si Dohodu prečítali, jej obsahu porozumeli a na znak súhlasu ju vlastnoručne podpisujú.

|  |  |  |
| --- | --- | --- |
| V Banskej Bystrici, dňa ..................... |  | V ........................., dňa ..................... |

|  |  |  |
| --- | --- | --- |
| Poskytovateľ: |  | Prijímateľ: |

|  |  |  |
| --- | --- | --- |
| **JUDr. Tibor Menyhart**  generálny riaditeľ |  | **obchodné meno**  zastúpená titul, meno a priezvisko  funkcia |

1. [MetodikaZabezpeceniaIKT\_v2.1.pdf (gov.sk)](https://www.csirt.gov.sk/wp-content/uploads/2021/08/MetodikaZabezpeceniaIKT_v2.1.pdf?csrt=2778794606764928208) [↑](#footnote-ref-1)
2. uvedie sa ďalej v počte podľa potreby [↑](#footnote-ref-2)
3. uvedie sa ďalej v počte podľa potreby [↑](#footnote-ref-3)